cyanic-selkie/wikianc huggingface dataset:
ബോയ് കാരിയിംഗ് എ സ്വോർഡ്
എമൈൽ സോളയുടെ അഭിപ്രായത്തിൽ, ഈ ചിത്രം സ്പാനിഷ് ചിത്രകാരന്മാരുടെ സ്വാധീനത്തിന് മാതൃകയാണ് കൂടാതെ ഡീഗോ വെലാസ്ക്വസും ഫ്രാൻസ് ഹാളും അക്കാലത്ത് മാനെറ്റിൽ ചെലുത്തിയ ശക്തമായ സ്വാധീനം കാണിക്കുന്നു.
1862 ൽ സുസന്നയുമായുള്ള വിവാഹത്തിനുശേഷം കലാകാരന്റെ വളർത്തുമകനായ ലിയോൺ ലീൻഹോഫായിരുന്നു കലാകാരന്റെ മാതൃക.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:കുട്ടികളുടെ ചിത്രങ്ങൾ
തൃക്കാളൂർ ലഹള
1884 കാലഘട്ടത്തിൽ മലബാർ ജില്ലയിലെ ഏറനാട്ടിലെ മലപ്പുറത്ത് ബ്രിട്ടീഷ് പട്ടാളവും, മാപ്പിളമാരും തമ്മിലുണ്ടായ യുദ്ധമാണ് തൃക്കാളൂർ ലഹള എന്ന പേരിൽ അറിയപ്പെടുന്നത്. ലഹളക്കാരായ കോളക്കോടൻ കുട്ടിഹസ്സനെയും 11  മാപ്പിളമാരെയും സൈന്യം വെടിവെച്ചു കൊല്ലുകയായിരുന്നു.
പിന്നാമ്പുറം
മലപ്പുറത്തെ കണ്ണഞ്ചേരി ചോഴി, കണ്ണഞ്ചേരി രാമൻ  എന്നീ സഹോദരങ്ങൾ തമ്മിൽ ഉണ്ടായ സ്വത്ത് തർക്കമാണ് കലാപത്തിന് ഹേതു. ന്യായമുണ്ടായിരുന്ന ചോഴിയുടെ കൂടെയായിരുന്നു ബ്രിട്ടീഷ്  ജന്മി പ്രമാണിമാർ  അടങ്ങുന്ന അധികാരി വർഗ്ഗം. അധികാര പിന്തുണ ഇല്ലാത്ത രാമൻ മുസ്ലിമായി മാർക്കം കൂടി മാപ്പിള വേഷത്തിൽ അങ്ങാടിയിലിറങ്ങി ചോഴിയെ ആക്രമിച്ചു. മാപ്പിളമാരും ജന്മി -ബ്രിട്ടീഷ് അധികാരികളുമായുള്ള ശത്രുത കൊടുമ്പിരികൊണ്ടിരിക്കുന്ന അവസ്ഥയായത് കൊണ്ട് സഹോദരനും, പിന്തുണ നൽകുന്ന ജന്മിമാരും ഭയന്ന് പിന്തിരിയുമെന്നും മാപ്പിളമാർ തന്റെ രക്ഷക്കെത്തുമെന്നുമുള്ള പ്രതീക്ഷയിലായിരുന്നു രാമന്റെ ഈ ചെയ്തികൾ.
രാമന്റെ ഭാഗത്ത് നിന്നുണ്ടായ ആക്രമണവും മാപ്പിളമാർ ആക്രമിക്കാൻ വരുന്നുണ്ടെന്ന ഭീഷണിയും മൂലം ഭയപ്പാടിലായ ചോഴിയും ജന്മിമാരും തുക്ടി സായിപ്പിന് പരാതി നൽകി. പരാതിയിൽ പ്രദേശവാസികളായ പ്രദേശവാസികളായ ചില മാപ്പിളമാരെയും പ്രതിചേർത്തിരുന്നു.
അറസ്റ് വാറണ്ടും റൈഡും ഉണ്ടായതിനെ തുടർന്ന് മാപ്പിളമാർ ചോഴിയെയും അധികാരികളെയും കണ്ട് തങ്ങൾക്ക് ആർക്കും ഈ സംഭവത്തെ കുറിച്ചറിയില്ല എന്നു ബോധിപ്പിച്ചെങ്കിലും അത് ഫലം ചെയ്തില്ല. പ്രതിയാക്കപ്പെട്ട മാപ്പിളമാർ രാമനെ കണ്ട് മതമാറ്റവും സ്വത്ത് തർക്കവും അന്വേഷിച്ചു. താൻ കുറച്ചു കാലത്തേക്ക് മാപ്പിളായായെന്നും ഇപ്പോൾ തിരിച്ചു പഴയ ജാതിയിലേക്ക്  വന്നെന്നും സ്വത്ത് തർക്കത്തിൽ സഹായിക്കണമെന്നും  രാമൻ  മറുപടി നൽകി. അതോടെ പ്രകോപിതനായ സംഘാംഗമായ അവറാൻ കുട്ടിയും കോയാം കുട്ടിയും കുഞ്ഞമ്മദ് മൊല്ലയും രാമനെ മർദ്ദിച്ചു മൃതപ്രായനാക്കി. ക്രൂരമായ മർദ്ദനമേറ്റ രാമൻ സഹോദരൻ ചോഴിയെയും ജന്മിമാരെയും കണ്ട് ഒത്തു തീർപ്പാവുകയും ചോഴിയുടെ സഹായത്തോടെ മർദിച്ച മാപ്പിളർമാർക്കെതിരെ പരാതി നൽകുകയും ചെയ്തു. ഇതിനെ തുടർന്ന് കീഴ്മുറി അംശത്തിലെ മാപ്പിളമാർക്ക് തുക്കിടി സായിപ് പതിഞ്ചായിരം ഉറുപ്പിക കൂട്ടപ്പിഴ ചുമത്തി. ആയിരം രൂപ രാമന് നൽകാനും വിധിയുണ്ടായി
ഇതോടെ പ്രതി ചേർക്കപ്പെട്ട മാപ്പിളമാർ സഭ കൂടി രാമനെ കൊല്ലാൻ തീരുമാനിച്ചു. സഹീതാകാൻ (രക്തസാക്ഷിയാകാൻ) വേണ്ടി പാണക്കാട് സയ്യിദ് ഹുസൈൻ ആറ്റക്കോയ തങ്ങൾ എന്ന സിദ്ധനെ കണ്ട് മന്ത്രിച്ച ഏലസ്സുകൾ വാങ്ങി കെട്ടി. ബെദർ മൗലൂദ് ആചാരം അനുഷ്ഠിച്ചു, ജാറങ്ങളിൽ  സന്ദർശനവും പ്രാർത്ഥനയും നടത്തി, വാളുകളിൽ ബർക്കത്തിനായി സയ്യിദ് ഫസലെന്ന പുണ്യാളന്റെ പേര് ഉല്ലേഖനം ചചെയ്യിപ്പിച്ചു. ലഹളക്കൊരുങ്ങും മുൻപ് മാപ്പിളമാർ ചെയ്യാറുള്ള ഇത്തരം ആചാര രീതികൾ ശ്രദ്ധയിൽ പെട്ട ജന്മി കൂട്ടവും  മാപ്പിളമാരുടെ ആക്രമണത്തിൽ നിന്നും കണ്ണഞ്ചേരി രാമനെ രക്ഷിക്കുവാനായി മലപ്പുറം പട്ടാള ബാരക്സിനടുത്ത ചോഴി കുട്ടിയുടെ വീട്ടിലേക്ക് മാറ്റി താമസിപ്പിച്ചു. എന്നാൽ അത് വക വെക്കാതെ ഡിസംബർ 27 ന് പുലർച്ചെ കോളക്കോടൻ കുട്ടിഹസ്സനും പതിനൊന്ന്  മാപ്പിളമാരും അവിടം ആക്രമിച്ചു. ആക്രമണ സൂചന ലഭിച്ച രാമൻ രക്ഷപ്പെട്ടിരുന്നു. അക്രമം തടയാൻ ശ്രമിച്ച ചോഴിയെയും മകനെയും ലഹളക്കാർ കൊലപ്പെടുത്തി, വീട് അഗ്നിക്കിരയാക്കി. കൊലയെ തുടർന്ന് ലഹളക്കാർ മലപ്പുറം അങ്ങാടിയിൽ ആയുധങ്ങളുയർത്തിപ്പിടിച്ചു ബ്രിട്ടീഷ് പട്ടാളത്തെയും, ജന്മികളെയും പോരിന് വിളിച്ചു പ്രകടനം നടത്തി. തുടർന്ന് ഒളിപ്പോരിനായി തൃക്കാളൂർ ക്ഷേത്ര വളപ്പിൽ പട്ടാളത്തെയും കാത്തിരുന്നു. വാർത്ത അറിഞ്ഞു സ്വീനിയുടെ പോലീസ് സംഘം ഡിസംബർ 28 ന് രാവിലെയോടെ പ്രദേശം വളഞ്ഞു. കീഴടങ്ങാൻ പ്രേരിപ്പിക്കാനായി സന്ധി സംഭാഷണത്തിന് പോയ സർക്കാർ പ്രതിനിധിയോട് 'സന്ധിയില്ലെന്നും രാമൻ ചെയ്ത തെറ്റിന് അയാളെ ശിക്ഷിക്കേണ്ടതിനു പകരം നിങ്ങൾ ഞങ്ങളെയാണ് ശിക്ഷിച്ചതെന്നും, അയാൾ ചെയ്ത അതിക്രമങ്ങൾക്ക് ഞങ്ങളിൽ നിന്ന് പിഴഈടാക്കുകയും, കുറ്റവാളിക്ക് പാരിതോഷികമായി ആയിരം ഉറുപ്പിക കൊടുപ്പിക്കുകയും ചെയ്ത ബ്രിട്ടീഷുകാരെ വിശ്വാസമില്ലെന്നും പട്ടാളക്കാരോട് പൊരുതാനാണ് ഞങ്ങൾ കാത്തിരിക്കുന്നതെന്നുമുല്ല മറുപടിയാണ് ലഹളക്കാർ നൽകിയത്.
ഉച്ചയോടടുത്ത് സർജൻ മേജർ ജോസഫ് ഹീത്തിന്റെ കീഴിൽ ഓക്സ് ഫോർഡ് ഷൈൻ ഇന്ഫന്റ്രി സൈനിക ബറ്റാലിയൻ സംഭവസ്ഥലത്തെത്തുകയും ആക്രമണം ആരഭിക്കുകയുമുണ്ടായി,ഡൈനാമിറ്റ് ഉപയോഗിച്ച് മതിൽക്കെട്ട് തകർത്ത് അകത്ത് കയറാൻ ശ്രമിച്ച സൈന്യത്തിനും പോലീസ് സംഘത്തിനും കനത്ത പ്രത്യാക്രമണത്തിൽ പിന്തിരിയേണ്ടി വന്നു. രാവിലെ തുടങ്ങിയ സൈനിക ഓപ്പറേഷൻ കനക്കുകയും നീണ്ടു പോവുകയും ചെയ്തതോടെ വൈകുന്നേരം ഓക്സ് ഫോർഡ്ഷൈൻ ഇന്ഫന്റ്രിയുടെ കൂടുതൽ സൈനികരും, രാത്രിയോടെ ക്യാപ്റ്റൻ കാർട്ടീസിന്റെ കീഴിലുള്ള സംഘവും, പിറ്റേന്ന്  ക്യാപ്റ്റൻ ഹെറൻ മാക്സ്‌വെല്ലും, സർജൻ കുസാക്കിന്റെ നേതൃത്വത്തിൽ അമ്പതു പേരടങ്ങുന്ന റോയൽ ഫസിലിയേഴ്‌സ് സൈനിക ഗ്രൂപ്പും   ആക്രമണത്തിൽ പങ്കുചേർന്നു. പുലർച്ചയോടെ മദ്രാസിൽ നിന്നുള്ള സ്‌പെഷൽ അസിസ്റ്റന്റ് മജിസ്‌ട്രേറ്റ് ട്വിഗ്ഗും സ്ഥലത്തെത്തി. നീണ്ടു നിന്ന പോരാട്ടം ലഹളക്കാരെ തളർത്തിയിട്ടുണ്ടെന്നും രണ്ടുപേർ പ്രാർത്ഥിക്കുക, രണ്ടു പേർ ഉറങ്ങുക, ബാക്കിയുള്ളവർ ആക്രമണം നടത്തുക എന്നിങ്ങനെയുള്ള രീതിയാണ് ലഹളക്കാർ കൈകൊള്ളുന്നതെന്നും ഭക്ഷണവും വെള്ളവും ലഭിക്കാത്തതിനാൽ അവർ ക്ഷീണിതരാണെന്നും പട്ടാള സംഘം മനസ്സിലാക്കി. അതോടെ മൂന്ന് സംഘങ്ങളായി പട്ടാളവും പോലീസും വിഭജിച്ചു ഡൈനാമിറ്റുൾപ്പെടയുള്ള സ്‌ഫോടകവസ്തുക്കളും, ഒളിഞ്ഞു വെടിവെക്കാൻ വിദഗ്ദ്ധരായ തോക്കുധാരികളും വിവിധഭാഗങ്ങളിൽ വിന്യസിക്കപ്പെടുകയും കനത്ത ഏറ്റുമുട്ടലിലൂടെ മുഴുവൻ ലഹളക്കാരെയും കൊലപ്പെടുത്തുകയുമുണ്ടായി.
ലഹളക്കാരുടെ മൃതശരീരങ്ങളിൽ നിന്നും ഏലസ്സുകൾ കണ്ടെടുത്തതിനെ തുടർന്ന് ആറ്റക്കോയ തങ്ങളെ തമിഴ്നാട്ടിലെ വെല്ലൂരിലേക്കു നാടുകടത്തി.
അവലംബങ്ങൾ
വർഗ്ഗം:കേരളചരിത്രം
സലിംഅലിസ് ഫ്രൂട്ട് ബാറ്റ്
പശ്ചമിഘട്ടത്തിന്റെ തെക്കുഭാഗത്തുള്ള കുറച്ചു പ്രേദേശങ്ങളിൽ മാത്രം വംശനാശം  നേരിടുന്നതുമായ വാവൽ ഇനമാണിത്. ചിറകും മുതുകിലെ നീളം കുറഞ്ഞ മൃദുവായ  ഇരുണ്ട തവിട്ടു നിറം. മുതുകിൽ നിര്ബന്ധമായുള്ള രോമങ്ങൾ കഴുത്തിന്റെ ഭാഗത്തെത്തുമ്പോൾ കട്ടികുറഞ്ഞവയായി മാറുന്നു.തോളിലും പുറത്തും കണ്ണുകൾക്കിടയിലും  വ്യക്തമായ നരയുണ്ട്. ശരീരത്തിന്റെ പിൻഭാഗവും കൈമുട്ടുകളും മുൻകാലുകളും ചുവപ്പുകലർന്ന  തവിട്ടുനിറമായിരിക്കും. ദീർഘവൃത്താകൃതിയിലുള്ള തവിട്ട് ചെവികൾക്കരികിൽ രോമങ്ങളോ വിളറിയ നിറമോ ഉണ്ടാവില്ല.
വലിപ്പം
കൈകളുടേതടക്കം തോളിന്റെ നീളം 6.6 - 6.9cm. ശരീരത്തിന്റെ മൊത്തം നീളം 10.2 - 10.9cm.
ആവാസം
ഉയർന്ന പ്രദേശങ്ങളിൽ കാണുന്ന വീതിയിലുള്ള ഇലകളുള്ള വനങ്ങളും തോട്ടങ്ങളും ഇടകലർന്ന സ്ഥലങ്ങൾ. കളക്കാട്  വന്യജീവിസങ്കേതം, തമിഴ്‌നാട്. വർഗ്ഗം:പുതുമുഖലേഖനം
നഗരത്തിൽ ഒരു യക്ഷൻ
ആറ്റൂർ രവിവർമ്മ രചിച്ച ഒരു കവിതയാ നഗരത്തിൽ ഒരു യക്ഷൻ. 'കവിത' എന്ന കാവ്യ സമാഹാരത്തിലാണ് ഈ കവിതയുള്ളത്.
കവിതയുടെ ആദ്യവരികൾ
മാ‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‌‍‍‍‍‍‍‍‍‍‍‍‍‍‍‍‍ഞ്ഞു പുതുമ വിവാഹിതയാം മുൻപ് നീയണിയാറുള്ള ഭംഗികൾക്കെയും
വിശ്വം ദീപമയം
ഉള്ളൂർ എസ്. പരമേശ്വരയ്യർ രചിച്ച ഒരു കവിതയാണ് വിശ്വം ദീപമയം. കൽപ്പശാഖി എന്ന പേരിലുള്ള കവിതാസമാഹാരത്തിലാണ് ഈ കവിത ഉൾപ്പെടുത്തിയിട്ടുള്ളത്.
കവിതയുടെ ആദ്യവരികൾ
മാലുള്ളതാണീ മഹിയെന്നുവെച്ചു മാഴ്കുന്നതെന്തിനു മനുഷ്യരേ! നാം? തൻസൃഷ്ടിയിൽപ്പെട്ടൊരതിന്നുമീശൻ സ്ഥാനത്തെ നൽകേണ്ടതു ധർമ്മമല്ലേ?
കൈവിട്ടുപൊയ്പോയ്‌ ലെന്നുവെച്ചു കണ്ണീരൊലിപ്പിച്ചൊരു കാര്യമുണ്ടോ? വരേണ്ടതല്ലേ നിശയും നമുക്കു വപുസ്സിനുത്ഥാനമുഷസ്സിലേകാൻ?
ഇനൻ പൊലിഞ്ഞാലുഡുപംക്തിയെക്കൊ - ണ്ടിരുട്ടുതൽക്കാലമകറ്റിയീശൻ അടഞ്ഞ കൺ നമ്മൾ തുറന്നിടുംമുൻ- പദ്ദീപമേകുന്നു കൊളുത്തി വീണ്ടും.
വേലയ്ക്കു ദീപപ്രഭയത്ര വേണം; വിശ്രാന്തിക്കൊള്ളുന്നതിനിത്രപോരും; അതായിരിക്കാം പൊരുളാപ്രവൃത്തി - ക്കജൻ ഹിതം മർത്ത്യനറിഞ്ഞു ചെയ്‌വോൻ.
വിളക്കു കത്തിപ്പതിനന്തിയായാൽ മിന്നാമിനുങ്ങും ത്വരയാർന്നിരിക്കേ, ദീനത്വമെന്തിന്നു നമുക്കുമാത്രം തീക്കോലുരയ്ക്കാൻ, തിരിയിൽക്കൊളുത്താൻ?
അല്ലെങ്കിലും സ്വച്ഛവിവേകദീപ - മകത്തു കത്തുന്നവളേതു ധീരൻ വിഷാദമേന്തും, വിധി ദൂരെയെങ്ങോ വിയത്തിൽ മിന്നിച്ച വിളക്കു കെട്ടാൽ?
ഉണർന്നിടാമെന്നു നിനച്ചുതന്നെ - യുറങ്ങുവാനോർപ്പതു നമ്മളെല്ലാം; പ്രാദുർഭവിച്ചാൽ മതി,യമ്മഹത്താം പ്രത്യാശ സർവത്തിലുമൊന്നുപോലെ
മനസ്സിൽ നൈരാശ്യമെഴുന്നവന്നു മധ്യാഹ്നവും പ്രത്യഹമർധരാത്രം; ശുഭം പ്രതീക്ഷിപ്പവനേതു രാവും സൂര്യാംശുദീപ്തം പകൽപോലെതന്നെ. കൽപശാഖി (ഉള്ളൂർ.എസ്.പരമേശ്വരയ്യർ)
നന്ദകിഷോർ
മലയാള കലാലോകത്ത് നാടകനടൻ, ചലച്ചിത്രനടൻ, ഫലിതപ്രഭാഷകൻ, എന്നീ നിലകളിൽ പ്രശസ്തനായ വ്യക്തിയാണ്‌ നന്ദകിഷോർ (നന്ദകിഷോർ നെല്ലിക്കൽ).
ജീവിതരേഖ
തൃശ്ശൂർ ജില്ലയിലെ വല്ലച്ചിറയിൽ 1962 മെയ് ഏഴാം തിയതി മണ്ണത്ത് ലക്ഷ്മിനാരായണമേനോൻ, നെല്ലിക്കൽ അമ്മു അമ്മ ദമ്പതികളുടെ മകനായി ജനനം. സാഹിത്യകാരനും, നിരൂപകനും, കവിയും അധ്യാപകനുമായിരുന്ന അച്ഛനായിരുന്നു നന്ദകിഷോരിന്റെ കലാജീവിതപ്രവേശനത്തിനുള്ള പ്രചോദനം. ഏഴാം ക്ലാസുവരെ വല്ലച്ചിറ ഗവ. യു. പി. സ്കൂളിൽ പഠിച്ചു. ചേർപ്പ് സി. എൻ. എൻ. ബോയ്‌സ് ഹൈസ്‌കൂളിൽ ഹൈസ്‌കൂൾ വിദ്യാഭ്യാസം. പ്രീ-ഡിഗ്രി, ബി.കോം എന്നിവ തൃശൂർ ഗവ. കോളേജിൽ. എം. കോം. ഇരിങ്ങാലക്കുട ക്രൈസ്റ്റ് കോളേജിൽ. കാലിക്കറ്റ് സർവകലാശാലയിൽ നിന്നാണ് ഇതെല്ലാം പാസായത്. 1984 ൽ എം.കോം. പാസായ ശേഷം തൃശൂർ അരണാട്ടുകരയിലുള്ള സ്കൂൾ ഓഫ് ഡ്രാമ യിൽ ചേർന്നു. ആ കോഴ്സ് പൂർത്തിയാക്കിയില്ല. 1985 ജൂലൈ മുതൽ 1986 സെപ്റ്റംബർ വരെ എറണാകുളം ഔവർ പാരലൽ കോളേജിൽ പഠിപ്പിച്ചു. അതിനുശേഷം തൃശൂർ നഗരത്തിലെ വിവിധ പാരലൽ കോളേജുകളിൽ പഠിപ്പിച്ചു. ഇക്കാലത്താണ് പ്രസിദ്ധ നാടക സംവിധായകൻ ജോസ് ചിറമ്മലിനെ പരിചയപ്പെടുന്നത്. തുടർന്ന് അദ്ദേഹം നേതൃത്വം നൽകി സ്ഥാപിച്ച "റൂട്ട്" എന്ന നാടകസംഘത്തിൽ ചേർന്ന് പ്രവർത്തിക്കാൻ തുടങ്ങി. അതോടൊപ്പം തന്നെ വല്ലച്ചിറ യിൽ പ്രവർത്തിച്ചിരുന്ന കളിയരങ്ങ് എന്നു പേരുള്ള കലാ-നാടക പഠനസംഘത്തിലും പ്രവർത്തിച്ചിരുന്നു.
കുഞ്ഞുണ്ണിമാഷുടെ നമ്പൂരിഫലിതങ്ങൾ എന്ന ഹാസ്യസമാഹാരത്തിൽ നിന്നും, കൊട്ടാരത്തിൽ ശങ്കുണ്ണിയുടെ ഐതിഹ്യമാലയിൽ നിന്നും തെരഞ്ഞെടുത്ത ഫലിതങ്ങളെ സമകാലീനസംഭവങ്ങളുമായി കൂട്ടിയിണക്കി നമ്പൂരിഫലിതങ്ങൾ എന്ന പേരിൽ ഹാസ്യരസപ്രധാനമായ ഒരു പുതിയ ഏകാഭിനയകലാരൂപം 1992ൽ സ്വയം ചിട്ടപ്പെടുത്തി വേദിയിൽ അവതരിപ്പിച്ചു. അത് പിന്നേട് കേരളത്തിലങ്ങോളമിങ്ങീളം നൂറുകണക്കിനു വേദികളിൽ അവതരിപ്പിക്കപ്പെട്ടു. നമ്പൂരിഫലിതങ്ങളിലെ ആക്ഷേപഹാസ്യാവതരണവും, നാടകവേദികളിലെ മികച്ച അഭിനയപാടവവുമാണ്‌ നന്ദകിഷോറിനെ ചലചിത്രമേഖലയിലെ ശ്രദ്ധേയനായ നടനാക്കി മാറ്റിയത്. വിനയപൂർവ്വം വിദ്യാധരൻ, ശാന്തം, കസ്തൂരിമാൻ, ജോർജ്ജേട്ടൻസ് പൂരം, തോവാളപ്പൂക്കൾ, കാഞ്ചീപുരത്തെ കല്യാണം, വീരപുത്രൻ, പൊറിഞ്ചു മറിയം ജോസ്, അള്ള് രാമേന്ദ്രൻ, ഓം ശാന്തി ഓശാന, ലൗഡ് സ്പീക്കർ, ആട്ടക്കഥ, കലി, ഒരു മെക്സിക്കൻ അപാരത തുടങ്ങി അമ്പതിലേറെ ചലചിത്രങ്ങളിൽ അഭിനയിച്ചിട്ടുണ്ട്. മഴവിൽ മനോരമ ടെലിവിഷൻ ചാനലിലെ തട്ടീം മുട്ടീം എന്ന ഹാസ്യപരമ്പരയിലെ ശങ്കരൻ എന്ന പ്രവാസിയുടെ വേഷം നന്ദകിഷോറിന്റെ അഭിനയത്താൽ പ്രേഷകശ്രദ്ധ പിടിച്ചുപറ്റിയതാണ്‌.
പുരസ്കാരങ്ങൾ
വികടവാണി എന്ന ഹാസ്യസമാഹാരത്തിന്‌ ഹാസ്യസാഹിത്യത്തിനുള്ള 2006-ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
കുടുംബം
ഭാര്യ- ലത മക്കൾ - പ്രഹ്ളാദൻ, കാളിദാസൻ
വെളിച്ചം വിതറുന്ന പെൺകുട്ടി
പി.കെ കൈമൾ നിർമ്മിച്ച് 1982-ൽ പുറത്തിറങ്ങിയ ഒരു മലയാളം -ഭാഷാ ചിത്രമാണ് വെളിച്ചം വിതറുന്ന പെൺകുട്ടി, ദുരൈ സംവിധാനം ചെയ്ത് പി കെ കൈമൾ നിർമ്മിച്ചു. ശങ്കര്, പൂർണിമ ജയറാം, സ്വപ്ന, രവീന്ദ്രൻ എന്നിവരാണ് ചിത്രത്തിലെ അഭിനേതാക്കൾ. ചിത്രത്തിന് സംഗീതം നൽകിയിരിക്കുന്നത് ശ്യാമാണ്. പുനിത മലർ എന്ന തമിഴ് പതിപ്പും ചിത്രത്തിന് ഉണ്ടായിരുന്നു. മങ്കൊമ്പ് ഗോപാലകൃഷ്ണൻ ആണ് ഗാനങ്ങളെഴുതിയത്.
കഥാംശം
ഒരു വൈകാരിക പ്രണയകഥയാണ് വെളിച്ചം വിതറുന്ന പെൺകുട്ടി.
ശബ്ദട്രാക്ക്
മങ്കൊമ്പ് ഗോപാലകൃഷ്ണന്റെ വരികൾക്ക് സംഗീതം പകർന്നിരിക്കുന്നത് ശ്യാം ആണ്.
പുറംകണ്ണികൾകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മങ്കൊമ്പ് -ശ്യാം ഗാനങ്ങൾ വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ശങ്കർ അഭിനയിച്ച മലയാള ചലച്ചിത്രങ്ങൾ വർഗ്ഗം:ശങ്കർ-പൂർണ്ണിമ ജോഡി
വലിയ എലിവാലൻ നരിച്ചീർ
റിനോപോമാറ്റിഡേ കുടുംബത്തിലെ ഒരു ഇനം വവ്വാൽ ആണ് വലിയ എലിവാലൻ നരിച്ചീർ അഥവാ ഗ്രേറ്റർ മൗസ്-ടെയിൽഡ് ബാറ്റ് (ശാസ്ത്രീയനാമം: റിനോപോമ മൈക്രോഫില്ലം).
ചാരത്തവിട്ട് നിറമുള്ള ഈ വാവലിന്റെ തലയിലും ശരീരത്തിന്റെ മുകൾഭാഗത്തും നീളം കുറഞ്ഞ രോമങ്ങളുണ്ട്. മുഖവും ചെവികളും കൈകാലുകളേ ബന്ധിപ്പിക്കുന്ന ചർമങ്ങളും താഴ്ഭാഗവും രോമാവൃതമല്ല. നീളമുള്ള വാലുണ്ട്. പക്ഷേ ഇതിനു മുൻകൈയുടെയത്ര നീളമില്ല.
പെരുമാറ്റം
വലിയ എലിവാലൻ നരിച്ചീറിന്റെ ആണും പെണ്ണും വ്യത്യസ്ത കോളനികളിൽ ആണ് താമസിക്കുന്നത്. തെളിച്ചമുള്ള പ്രകാശം പരിചയമുള്ളതാണെങ്കിലും ശല്യപെടുത്തിയാൽ പറന്നുപോകുന്നതിനു മുൻപ് ഞണ്ട് ഇഴയുന്നത് പോലെ മേൽക്കൂരയിൽ കൂടി നീങ്ങും. ദുർബലമായ ചിറകടിയോടു കൂടിയാണ് പറക്കൽ. വൈകുന്നേരങ്ങളിൽ സജീവമാകുന്ന ഈ വാവൽ 1500 എണ്ണം വരെയുള്ള വലിയ കൂട്ടമായാണ് കഴിയുന്നത്.
ഈ വവ്വാലിന്റെ ഭക്ഷണം പ്രധാനമായും പ്രാണികളാണ്.
വലിപ്പം
കൈകളുടേതടക്കം നീളം 5.9-7.4cm. ശരീരത്തിന്റെ മൊത്തം നീളം 6-8.4cm.
ആവാസം കാണപ്പെടുന്നത്
ഇന്ത്യയിലെ ഉണങ്ങി വരണ്ട പ്രദേശങ്ങൾ, പ്രത്യേകിച്ചും ഗുജറാത്ത്, മധ്യപ്രദേശിന്റെ ഭാഗങ്ങൾ, മഹാരാഷ്ട്ര എന്നിവിടങ്ങളിലും ഇവയുടെ ആവാസസ്ഥലങ്ങളാണ്. മരുഭൂമിയും ഇതിൽ ഉൾപെടും. ഗുഹകളിലും ടണലുകളിലും ഉപയോഗമില്ലാത്ത കെട്ടിടങ്ങളിലും വീടുകളിലും ഇവയെ കാണാം.
അൾജീരിയ, ബംഗ്ലാദേശ്, ബർക്കിനാ ഫാസോ, മദ്ധ്യ ആഫ്രിക്കൻ റിപ്പബ്ലിക്ക്, ചാഡ്, ജിബൂട്ടി, ഈജിപ്ത്, എറിത്രിയ, എത്യോപ്യ, ഇന്ത്യ, ഇന്തോനേഷ്യ, ഇറാൻ, ഇസ്രായേൽ, ഇറാഖ്, ജോർദാൻ, ലിബിയ, മാലി, മൗറിത്താനിയ, മൊറോക്കോ, മ്യാൻമർ, നൈജർ, നൈജീരിയ, ഒമാൻ, പാകിസ്ഥാൻ, സൗദി അറേബ്യ, സെനഗൽ, സുഡാൻ, തായ്ലൻഡ്, ടുണീഷ്യ, പടിഞ്ഞാറൻ സഹാറ, യെമൻ എന്നിവിടങ്ങളിലും ഇവയെ കാണപ്പെടുന്നു.
റോയൽ സൊസൈറ്റി ഓഫ് ലണ്ടൻ അടുത്തിടെ പ്രസിദ്ധീകരിച്ച ഒരു ഗവേഷണമനുസരിച്ച്, ഇസ്രായേലിലെ ഗ്രേറ്റ് റിഫ്റ്റ് വാലി ഗുഹകളിലെ 68 ഡിഗ്രി ഫാരൻഹീറ്റ്  താപനിലയിൽ ഈ വവ്വാൽ ശിശിരനിദ്ര ചെയ്യുന്നുവെന്ന് കണ്ടെത്തി. ഒക്ടോബർ മുതൽ ഫെബ്രുവരി വരെയുള്ള പ്രതേയേക കാലാവസ്ഥയിൽ, ഈ വവ്വാലുകൾ അർദ്ധബോധാനസ്ഥയിൽ കണ്ടെത്തി. വളരെക്കുറഞ്ഞ ഊർജ്ജവിനിമയത്തോടെ, 15-30 മിനിറ്റിലൊരിക്കൽ മാത്രം ശ്വസനം നടത്തി ഇവ കഴിയുന്നതായി നിരീക്ഷിച്ചു.
അവലംബം
വർഗ്ഗം:വവ്വാലുകൾ
സാന്ദ്രസൗഹൃദം
രാമപുരത്ത് വാര്യർ എഴുതിയ പ്രസിദ്ധമായ വഞ്ചിപ്പാട്ട് ആണ് കുചേലവൃത്തം. അതിൽ നിന്നും എടുത്തിട്ടുള്ള ഒരു ഭാഗമാണ് സാന്ദ്രസൗഹൃദം. സാന്ദീപനി മഹർഷിയുടെ ആശ്രമത്തിൽ ഗുരുകുല വിദ്യാഭ്യാസം കാലത്ത് ശ്രീകൃഷ്ണനും കുചേലനും കൂട്ടുകാരും കാട്ടിൽ പോയപ്പോൾ ഉണ്ടായ സംഭവം വർഷങ്ങള്ക്ക് ശേഷം കുചേലൻ കൃഷ്ണനെ കാണാൻ കൊട്ടാരത്തിൽ പോയപ്പോൾ ശ്രീകൃഷ്ണൻ കുചേലന്നെ ഈ കാര്യങ്ങൾ ഓർമിപ്പിക്കുന്നതാണ് കവിതാഭാഗം.
ഏയ്ഞ്ചൽസ് ആൻഡ് ഡീമൺസ് (സിനിമ)
2009ൽ പുറത്തിറങ്ങിയ ഒരു അമേരിക്കൻ ത്രില്ലർ സിനിമയാണ് 'ഏയ്ഞ്ചൽസ് ആൻഡ് ഡീമൺസ്'. പ്രസിദ്ധ നോവലിസ്റ്റ്‌ ഡാൻ ബ്രൌണിന്റെ ഹിസ്റ്റോറിക്കൽ ത്രില്ലർ നോവലായ ഏയ്ഞ്ചൽസ് ആൻഡ് ഡീമൺസ് ആണ് അതെ പേരിൽ സിനിമയാക്കിയത്.അക്കിവ ഗോൾഡ്‌സ്മാനും ഡേവിഡ് കോപ്പും ചേർന്ന് രചിച്ച ചിത്രം സംവിധാനം ചെയ്തത് റോൺ ഹോവാർഡാണ്. 2009ൽ ഇറങ്ങിയ ഈ ചിത്രം ദി ഡാവിഞ്ചി കോഡിന്റെ തുടർച്ചയും റോബർട്ട് ലാംഗ്ഡൺ ചലച്ചിത്ര പരമ്പരയിലെ രണ്ടാമത്തെ പതിപ്പാണ്. എന്നാൽ നോവലിൽ ആദ്യം ഇറങ്ങിയത് ഏയ്ഞ്ചൽസ് ആൻഡ് ഡീമൺസും ശേഷം ഇറങ്ങിയതായിരുന്നു ഡാ വിഞ്ചി കോഡ്.റോം, കാലിഫോർണിയയിലെ കൽവർ സിറ്റിയിലെ സോണി പിക്ചേഴ്സ് സ്റ്റുഡിയോ എന്നിവിടങ്ങളിലാണ് ചിത്രത്തിന്റെ ചിത്രീകരണം നടന്നത്.വത്തിക്കാൻ നഗര വും റോമിലെ ചരിത്രപ്രാധാന്യമർന്ന സ്ഥലങ്ങളും പശ്ചാത്തലമാക്കിയാണ് സിനിമ മുന്നേറുന്നത്. സിനിമയ്ക്കു സമ്മിശ്ര അഭിപ്രായമാണ് ലഭിച്ചത്. ലോകമെമ്പാടു നിന്നും ചിത്രത്തിന് 486 മില്യൺ ഡോളർ നേടാൻ കഴിഞ്ഞു.
പ്രമേയം
വത്തിക്കാൻ നഗര ത്തിന്റെയും കത്തോലിക്കാ സഭ യുടെയും തലവനായ മാര്പാപ്പ യുടെ മരണവുമായി ബന്ധപ്പെട്ട ചടങ്ങുകൾ കാണിച്ചാണ് സിനിമയിൽ തുടങ്ങുന്നത്.അതെ സമയം തന്നെ ജനീവയിലെ കണിക പരീക്ഷണശാലയിൽ നിന്നും ഉർജവുമായി ബന്ധപ്പെട്ട ആന്റിമറ്റെർ സൂക്ഷിച്ചിരുന്ന കാനിസ്റ്ററുകളിലൊന്ന് മോഷ്ടിക്കപെടുകയും അതിന്റെ പ്രധാന ശാസ്ത്രജ്ഞൻ ഡോക്ടർ സിൽവാനോ കൊല്ലപ്പെടുന്നു.മാർപാപ്പയുടെ മരണത്തോടെ വത്തിക്കാന്റെ താത്കാലിക നിയന്ത്രണ ചുമതല കാമർലെംഗോ ഏറ്റെടുക്കുന്നു. അദ്ദേഹം ഒരു മുൻ പൈലറ്റ് കൂടിയാണ്.പുതിയ പോപ്പിനെ തിരഞ്ഞെടുക്കാനുള്ള പേപ്പൽ കോൺക്ലേവ് കുടുന്നതിനുള്ള ഒരുക്കങ്ങൾ ആരംഭിക്കുന്നു.എന്നാൽ ഇല്ലുമിനാറ്റി എന്നാ സംഘടനയിൽ ഉൾപെട്ടയാൾ എന്ന് അവകാശപ്പെട്ടു കൊണ്ട് ഒരാൾ അടുത്ത പോപ്പ് ആവാൻ സാധ്യതയുള്ള നാല് കർദിനാൾമാരെ തട്ടി കൊണ്ട് പോവുകയും വത്തിക്കാൻ സ്വിസ് ഗാർഡിനു സന്ദേശം അയക്കുകയും ചെയുന്നു.രാത്രി 8 മണി മുതൽ ഓരോ മണിക്കൂറിലുo ഒരു കര്ദിനാൾ എന്ന വിധത്തിൽ  ഓരോരുത്തരെയായി കൊല്ലും എന്നുo അർദ്ധരാത്രി 12 മണിക് വത്തിക്കാൻ നഗരത്തെയും നശിപ്പിക്കും എന്നായിരുന്നു സന്ദേശം. നായകനായ അമേരിക്കൻ ചിഹ്നശാസ്ത്രനായ പ്രൊഫസർ റോബർട്ട് ലാങ്‌ഡനെ  സഹായിക്കാൻ വത്തിക്കാനിലേക്ക് കൊണ്ടുവരുന്നു.ഇല്ലുമിനിറ്റിയെ കുറിച്ച് അദ്ദേഹം പുസ്തകങ്ങളും നിരീക്ഷണങ്ങളും ചെയ്തിരുന്ന വ്യക്തിയാണ് പ്രൊഫസർ ലാങ്ടൺ .ഇല്ലുമിനാറ്റിയുടെ പാത അതായത് പ്രകാശത്തിന്റെ പാതയുടെ നാല് ബലിപീഠങ്ങളിൽ വച്ചായിരിക്കും  കർദിനാൾ കൊലപ്പെടുകയെന്നു അദ്ദേഹം അനുമാനിക്കുന്നു.ലാ പുർഗയ്ക് വേണ്ടി അതായത് സഭ ഇല്ല്യൂമിനേറ്റിയിലെ നാല് ജ്ഞാനികളെ നെഞ്ചിൽ സഭയുടെ ചിഹ്നം കുത്തി വെച്ചു കൊന്നതിന്റെ പ്രതികാരമായാണ് ഇപ്പോൾ ഇതൊക്കെ ചെയ്യുന്നതെന്നും അദ്ദേഹം മനസിലാക്കുന്നു.ഇല്യൂമിനേറ്റിയുടെ പാത മണ്ണ്(ഭൂമി), വായു, തീ, വെള്ളം എന്നിവയുമായി ബന്ധപെട്ടതാണ്. ഇതെല്ലാം സൂചിപ്പിക്കുന്ന പള്ളികൾ റോമിൽ തന്നെ ഉള്ളതെന്നും അദ്ദേഹം മനസിലാക്കുന്നു.ഇല്ലുമിനാറ്റിയുടെ പാത കണ്ടുപിടിക്കുന്നതിനായി സ്വിസ് ഗാർഡിന്റെ തലവനായ കമാൻഡർ റിക്ടറിന്റെ താൽപ്പര്യത്തിന് വിരുദ്ധമായി ക്മെർലങ്കോ വത്തിക്കാൻ സീക്രട്ട് ആർക്കൈവിലേക്ക് ലാംഗ്ഡണിന് പ്രവേശനം നൽകുന്നു.അവിടെ വെച്ച സഭ നിരോധിച്ചഗലീലിയോയുടെ പുസ്തകത്തിൽ നിന്നും ആദ്യ സൂചനകൾ ലഭിക്കുകയും ചെയുന്നു. അതിനെ പിൻതാങ്ങി അദ്ദേഹം വത്തിക്കാൻ നഗരത്തെയും കര്ദിനാള്മാരെയും രക്ഷിക്കാനും നടത്തുന്ന സാഹസികമായ യാത്രയാണ് കഥയുടെ പശ്ചാത്തലം.വത്തിക്കാനിലെയും റോംമിലെയും ചരിത്ര പ്രാധാന്യമായ പല സ്ഥലങ്ങളുo ചിത്രത്തിൽ കാണാൻ സാധിക്കും.
ബോക്സ് ഓഫീസിൽ
എല്ലാ രാജ്യങ്ങളിലും രണ്ട് ആഴ്ചവരെ ഏയ്ഞ്ചൽസ് ആൻഡ് ഡെമോൺസ് ഒന്നാം സ്ഥാനം നില നിർത്തി."നൈറ്റ് അറ്റ് ദി മ്യൂസിയം: ബാറ്റിൽ ഓഫ് ദി സ്മിത്‌സോണിയൻ" പുറത്തിറങ്ങിയപ്പോൾ 2ആം സ്ഥാനവും.എന്നാൽ ഡാ വിഞ്ചി കോഡ് എന്നാ ആദ്യ സിനിമയുടെ അത്ര കളക്‌ഷൻ ഈ സിനിമയ്ക്കു ലഭിച്ചില്ല, കാരണം സിനിമയ്ക്ക് ആസ്പദമായ നോവൽ അത്ര ജനശ്രദ്ധ ലഭിച്ചിരുന്നില്ല.എന്നാലും ഒരു മാസത്തിനുള്ളിൽ, ഈ ചിത്രം ലോകമെമ്പാടും 478,869,160 ഡോളർ നേടി, ഇത് "ട്രാൻസ്ഫോർമേഴ്‌സ്: റിവഞ്ച് ഓഫ് ദി ഫാളൻ" മറികടക്കുന്നതുവരെ 2009 ലെ ഏറ്റവും വലിയ കളക്ഷൻ നേടിയ ചിത്രമായി ഇതു മാറി. സമ്മിശ്ര വിമർശനമാണ് സിനിമയ്ക്കു ലഭിച്ചത്. ചിലർ സിനിമയെ സിനിമയായി കണ്ടപ്പോൾ ചിലർ സിനിമ പലയിടത്തും അതിരുകടന്നു എന്ന് വിമർശിച്ചു. കത്തോലിക്ക സഭ യുടെ ഭാഗത്തു നിന്നും ഡാ വിഞ്ചി കോഡിന് ലഭിച്ച അത്ര വലിയ വിമർശനം ഈ സിനിമയ്ക്കു ലഭിച്ചില്ല.വത്തിക്കാൻ ഔദ്യാഗിക പത്രമായ എൽ ഒസ്സെർവറ്റോർ റൊമാനോ ഈ സിനിമയെ "നിരുപദ്രവകരമായ വിനോദം" എന്ന് സിനിമയെ വിശേഷിപ്പിച്ചു.വളരെ പോസറ്റീവ് ആയാണ് സിനിമയെ അവർ സമീപിച്ചത്.ചിത്രം അംഗീകരിക്കില്ലെന്ന് നേരത്തെ തന്നെ വ്യക്തമാക്കിയിരുന്നു.അതേസമയം ഇറ്റാലിയൻ പത്രമായ ലാ സ്റ്റാമ്പ വത്തിക്കാൻ ചിത്രം ബഹിഷ്കരിക്കുമെന്ന് റിപ്പോർട്ട് ചെയ്തിരുന്നു.ബാരിഷ്കാരങ്ങളും വിമർശനങ്ങളും സിനിമയ്ക്കു ജനശ്രദ്ധ നൽകി. സമോവയിൽ കത്തോലിക്ക സഭയെയും വിശ്വാസങ്ങളെയും വിമർശിച്ചത് കൊണ്ട് ഈ സിനിമയെ സെൻസർ ബോർഡ്‌ നിരോധിച്ചു.മുൻപ് ഡാ വിഞ്ചി കോഡും സമോവയിൽ നിരോധിച്ചിരുന്നു. ജനീവയിലെ കണിക പരീക്ഷണശാല CERN അവിടെ എന്താണ് നടക്കുന്നതെന്നും ആന്റിമാറ്റർ എന്താണെന്നും വിശദീകരിക്കാൻ ഒരു വെബ്‌സൈറ്റ് സജ്ജമാക്കി. 2009 ൽ ഏറ്റവും കൂടുതൽ കളക്ഷൻ നേടിയ ഒമ്പതാമത്തെ ചിത്രമാണ് ഏഞ്ചൽസ് ആൻഡ് ഡെമോൺസ്, ലോകമെമ്പാടും ബോക്സ് ഓഫീസ് കണക്കുകൾ പ്രകാരം സിനിമയ്ക് 485,930,810 ഡോളർ ലഭിച്ചു.
തുടർച്ച
റോബർട്ട് ലാംഗ്ഡൺ സീരീസിലെ മൂന്നാമത്തെ ചിത്രം, റോബർട്ട് ലാംഗ്ഡൺ സീരീസിലെ നാലാമത്തെ പുസ്തകമായ ഇൻഫെർനോയുടെ ചലച്ചിത്രാവിഷ്കാരമാണ് സോണി പിക്ചേഴ്സ് നിർമ്മിച് ഇത് ഒക്ടോബർ 14, 2016 ന് പുറത്തിറങ്ങി,റോൺ ഹോവാർഡ് സംവിധായകനായി, ഡേവിഡ് കോപ്പ് തിരക്കഥയൊരുക്കി, ടോം ഹാങ്ക്സ് റോബർട്ട് ലാംഗ്ഡൺ എന്ന കഥാപാത്രത്തെ അവതരിപ്പിക്കുന്നു.
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ചലച്ചിത്രങ്ങൾ
സൗത്രാമണി
അമിതമായ സോമപാനത്തിനുള്ള പ്രായശ്ചിത്തമായിട്ട് ചെയ്യുന്ന യാഗമാണ് സൗത്രാമണി. ശ്രൗതസൂത്രങ്ങൾ പ്രകാരം സൗത്രാമണി ഒരു ഹവിർയാഗമാണ്. ഈ യാഗത്തിലെ പ്രധാന ദേവൻ ഇന്ദ്രനും, പ്രധാന ഹോമവസ്തു സുര എന്ന മദ്യവുമാണ്. ഔഷധവീര്യമുള്ള പലവിധമായ വസ്തുക്കളിട്ടു വാറ്റിയെടുത്ത മദ്യമാണ് സുര. സുത്രാമാവ്  എന്നാൽ ഇന്ദ്രനെന്നും സൗത്രാമണി എന്നാൽ "ഇന്ദ്രനെ സംബന്ധിച്ചത്" എന്നുമാണ് അർത്ഥം.
വകഭേദങ്ങൾ
സൗത്രാമണി ഒരു സ്വതന്ത്രയാഗമായും രാജസൂയം, അഗ്നിഷ്ടോമം തുടങ്ങിയ യാഗങ്ങളുടെ ഭാഗമായും ചെയ്യുന്നു.
സൗത്രാമണി രണ്ടു തരമുണ്ട്.
കൗകിലസൗത്രാമണി
കൗകിലത്തിൽ ചരകത്തെ അപേക്ഷിച്ചു ബലിമൃഗങ്ങളുടെ എണ്ണത്തിലും, ദേവതാക്രമത്തിലും വ്യത്യാസമുണ്ട്. ഇന്ദ്രൻ, അശ്വനീദേവകൾ, സരസ്വതി , ഇന്ദ്രവായുക്കൾ , എന്നീ ദേവതകൾക്കായി അഞ്ചു മൃഗങ്ങളെയാണ് ബലി നൽകേണ്ടത്. യാഗത്തിന്റെ നാലാമത്തെ ദിവസമാണ് ഇത്തരത്തിൽ മൃഗങ്ങളെ ബലിയായി നൽകുന്നത്. മൃഗങ്ങളുടെ വപയോടൊപ്പം സുരാമദ്യവും ഹോമിക്കപ്പെടും. മുഞ്ഞപ്പുല്ല് കൊണ്ടുണ്ടാക്കിയ ആസനത്തിലിരിക്കുന്ന യജമാനന്റെ വലതു കാലിനടിയിൽ സ്വർണ്ണവും, ഇടതു കാലിനടിയിൽ വെള്ളിയും വെയ്ക്കണം .ഇങ്ങനെ യജമാനൻ ഇരിക്കുമ്പോൾ 32 വസാഹോമങ്ങൾ ചെയ്യുന്നു .ബാക്കിയുള്ള വസ യജമാനന്റെ ദേഹത്തൊഴിക്കണം .അയാളുടെ മുഖത്തിലൂടെ അത് പുറത്തേക്കൊഴുകുന്നത് വരെ ഒഴിക്കേണ്ടതാണ്. അധ്വര്യൂ പതുക്കെ യജമാനനെ തൊടുകയും, അധ്വര്യൂവിന്റെ അനുയായികളായ ഋത്വിക്കുകള് യജമാനനെ പതുക്കെ ആസനത്തിൽ നിന്നും ഉയർത്തുകയും ചെയ്യുന്നു. കാല്മുട്ടു വരെയും, നാഭി വരെയും , മുഖം വരെയും എന്നീ മൂന്നു തലങ്ങളിലായി ക്രമപ്രകാരമാണ് ഉയർത്തുന്നത് .തുടർന്ന് യജമാനൻ ഒരു പുലിത്തോലിലേക്കു ഇറങ്ങുന്നു. ഇത് സർവ്വതിന്റെയും അധീശത്വം നേടുന്നതിന്റെ പ്രതീകമാണ്. തുടർന്ന് മിത്രാവരുണന്മാർക്കു ഒരു ക്ഷീരഹോമം, ഇന്ദ്രന് ഒരു വൃഷഹോമം ( കാള ബലി ) എന്നിവയോടെ കൗകിലസൗത്രാമണി അവസാനിക്കുന്നു.
അവലംബം
വർഗ്ഗം:യാഗങ്ങൾ
അൽഫഹം
ഒരു അറേബ്യൻ മാംസ ഭക്ഷണ വിഭവമാണ് അൽഫഹം (Al faham). അറേബ്യൻ ആഘോഷ വേളകളിലെ അനിവാര്യ വിഭവമായ ഇത് ഇന്ന് മറ്റു രാജ്യങ്ങളിലെയും ഹോട്ടലുകളിൽ പ്രധാന വിഭവമായി മാറിയിരിക്കുന്നു. എരിയുന്ന കനലുകൾക്കു മീതെ സ്ഥാപിച്ച കമ്പിവല (ഗ്രിൽ) യ്ക്കു മുകളിൽ വച്ച് " ഗ്രിൽ ചിക്കൻ " പാകം ചെയ്യുന്നതിന് സമാനമായ രീതിയിലാണിതും തയ്യാറാക്കുന്നത്. എന്നാൽ പാചകക്കൂട്ടുകളുടെ ചേരുവയിലും ചുട്ടെടുക്കുന്ന രീതിയിലും ഗ്രിൽ ചിക്കനുമായി അൽഫാം വലിയ വത്യസ്തത പുലർത്തുന്നു. കനലിനു മുകളിൽ സ്ഥാപിച്ചിരിക്കുന്ന ഗ്രില്ലിൽ വെച്ച ചിക്കൻ മറ്റൊരു ഗ്രില്ലു കൊണ്ട് അമർത്തി പിടിച്ച് വേവിച്ച് തയ്യാറാക്കുന്നതുകൊണ്ട് രൂപത്തിലും മാംസത്തിൻ്റെ മാർദ്ദവത്തിലും ഗ്രിൽ ചിക്കനിൽ നിന്നും അൽ ഫാം വ്യത്യസ്തമാണ്.
തയ്യാറാക്കുന്ന വിധം
വെളുത്തുള്ളിയും തക്കാളിയും അരച്ചെടുക്കുക. ഇതിൽ ജീരകവും മഞ്ഞളും ഉപ്പും മല്ലിപ്പൊടിയും തൈരും വൈറ്റ് പെപ്പർ പൊടിച്ചതും ചേർക്കുക. ചിക്കൻ നടുവിലുള്ള വലിയ എല്ല് കളഞ്ഞ് വൃത്തിയാക്കിയെടുത്തതിൽ മസാല പുരട്ടി അരമണിക്കൂർ വെക്കണം. കനൽ അടുപ്പിൽ ഗ്രില്ലിൽ വെച്ച് ഇരുവശവും മറിച്ചിട്ട് ചുട്ടെടുക്കാം.
വർഗ്ഗം:അറേബ്യൻ പാചകം
ഓക്സൈഡ്
രാസസൂത്രത്തിൽ, ഓക്സിജന്റെ കുറഞ്ഞത് ഒരു ആറ്റവും മറ്റേതെങ്കിലും ഒരു മൂലകമെങ്കിലുമുള്ള രാസസംയുക്തത്തെയാണ് ഓക്സൈഡ് അല്ലെങ്കിൽ ഓക്സൈഡുകൾ (Oxide‌) / <span title="/ˈ/: primary stress follows">ˈ <span title="/ɒ/: 'o' in 'body'">ɒ k s <span title="/aɪ/: 'i' in 'tide'">aɪ d /  എന്നു വിളിക്കുന്നത്. ഓക്സൈഡ് എന്നു പറഞ്ഞാൽത്തന്നെ ഓക്സിജന്റെ ഡൈആനയോൺ ആണ്, അതായത് ഒരു O2– ആറ്റം. സാധാരണയ്ക്ക് ലോഹ ഓക്സിഡുകളിൽ ഓക്സിഡേഷൻ നില −2 ഉള്ള ഓക്സിജന്റെ ഒരു ആനയോൺ ആവും ഉണ്ടാവുക. ഭൂവൽക്കത്തിലെ ഖരരൂപം മിക്കതും ജലത്തിന്റെയോ വായുവിന്റെയോ സാന്നിധ്യത്തിൽ ഓക്സിജൻ മറ്റുമൂലകങ്ങളുമായി പ്രവർത്തിച്ച് ഉണ്ടാകുന്ന ഖരഓക്സൈഡുകളാണ്. ഹൈഡ്രോകാർബൺ കത്തുമ്പോഴാണ് രണ്ടു പ്രമുഖ കാർബൺ ഓക്സൈഡുകളായ കാർബൺ മോണോക്സൈഡും കാർബൺ ഡയോക്സൈഡും ഉണ്ടാവുന്നത്. ശുദ്ധരൂപത്തിൽ സ്ഥിതിചെയ്യുന്ന മൂലകങ്ങൾ പോലും അവയുടെ പുറത്ത് ഒരു ഓക്സൈഡ് പാടയിൽ പൊതിഞ്ഞാവും ഉണ്ടാവുക. ഉദാഹരണത്തിന് അലൂമിനിയത്തെപ്പൊതിഞ്ഞ് അലൂമിനിയം ഓക്സൈഡിന്റെ (Al2O3) ഒരു നേരിയ പാട ഉണ്ടാവും, ഇതാണ് കൂടുതൽ നാശനത്തിൽ നിന്നും അലൂമിനിയത്തെ തടയുന്നത്. പലമൂലകങ്ങളും ഒന്നിലധികം ഓക്സൈഡ് രീതിയിൽ കാണാറുണ്ട്. ഓരോന്നിലും ഓക്സിജന്റെയും ആ മൂലകങ്ങളുടെയും എണ്ണം വ്യത്യാസപ്പെട്ടിരിക്കും.. In some cases these are distinguished by specifying the number of atoms as in carbon monoxide and carbon dioxide, and in other cases by specifying the element's oxidation number, as in iron(II) oxide and iron(III) oxide. Certain elements can form many different oxides, such as those of nitrogen.
രൂപപ്പെടൽ
വലത്ത്‌|ലഘുചിത്രം|Oxides, such as iron(III) oxide or rust, which consists of hydrated iron(III) oxides Fe2O3·nH2O and iron(III) oxide-hydroxide (FeO(OH), Fe(OH)3), form when oxygen combines with other elements
ഓക്സിഡുകളുടെ ഉദാഹരണങ്ങൾ
The following table gives examples of commonly encountered oxides. Only a few representatives are given, as the number of polyatomic ions encountered in practice is very large.
അവലംബം
വർഗ്ഗം:ആനയോണുകൾ വർഗ്ഗം:ഓക്സൈഡുകൾ
ക്വിറ്റ് ഇന്ത്യ പ്രസംഗം
അവലംബം
വർഗ്ഗം:ഗാന്ധിസം വർഗ്ഗം:ക്വിറ്റ് ഇന്ത്യ പ്രസ്ഥാനം
ബെലോണിയ
ബെലോണിയ ഇന്ത്യൻ സംസ്ഥാനമായ ത്രിപുരയിലെ തെക്കേ ത്രിപുര ജില്ലയിലുൾപ്പെട്ട ഒരു പട്ടണവും മുനിസിപ്പാലിറ്റയുമാണ്. തെക്കേ ത്രിപുരയുടെ ഭരണകേന്ദ്രവും കൂടിയാണീ പട്ടണം. ഈ പട്ടണം സംസ്ഥാന തലസ്ഥാനമായ അഗർത്തലയുമായി നാഷണൽ ഹൈവേ 44 വഴി യോജപ്പിച്ചിരിക്കുന്നു.
ഭൂമിശാസ്ത്രം
വലത്ത്‌|ലഘുചിത്രം|290x290ബിന്ദു|State of Tripura having 8 districts, roadways & small railway network ബെലോണിയ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 23.25°N, 91.45°W ആമ്. സമുദ്രനിരപ്പിൽ നിന്നുള്ള ഉയരം 23 മീറ്ററാണ് (75 അടി).
= ജനസംഖ്യ = (ഇന്ത്യൻ സെൻസസ്), ബെലോണിയ മുനിസിപ്പൽ കൌൺസിൽ പ്രദേശത്തെ ജനസംഖ്യ 19,996 ആണ്. ബെലോണിയ മുനിസിപ്പൽ കൌൺസിലിൻറെ ഇപ്പോഴത്തെ ചെയർപേർസൺ മിസിസ് സുബ്ര മിത്രയാണ്. ആകെ ജനസംഖ്യയിൽ പുരുഷന്മാർ 52 ശതമാനവും സ്ത്രീകൾ 48 ശതമാനവുമാണ്. ബെലോണിയിലെ ജനങ്ങളുടെ സാക്ഷരത 95 ശതമാനമാണ്.
വിദ്യാഭ്യാസം
സ്കൂളുകൾ: കോളജുകൾ : താത്‌പര്യമുണർത്തുന്ന സ്ഥലങ്ങൾ :
വർഗ്ഗം:ത്രിപുരയിലെ പട്ടണങ്ങൾ
രാമലക്ഷ്മണക്ഷേത്രം (ദ്വാരക)
ഗുജറാത്തിലെ ദേവ്ഭൂമി ദ്വാരക ജില്ലയിലുള്ള ഒഹാമമണ്ഡൽ ഗ്രാമത്തിലെ രാമ ലക്ഷ്മണ ക്ഷേത്രങ്ങൾ അഥവാ സംബ ലക്ഷ്മണ ക്ഷേത്രങ്ങൾ പന്ത്രണ്ടാം നൂറ്റാണ്ടിന്റെ അവസാനത്തിൽ ബരാഡിയയിലെ ഇരട്ട ഹിന്ദു ക്ഷേത്രങ്ങളാണ്. ദ്വാരകയുടെ തെക്ക് കിഴക്കായി അഞ്ച് കിലോമീറ്റർ അകലെയാണ് ബരാഡിയ സ്ഥിതി ചെയ്യുന്നത്. തീരത്തിനടുത്തുള്ള ചില ക്ഷേത്രങ്ങളും ഗ്രാമത്തിന്റെ പരിധിയിലുണ്ട്.
ചരിത്രം
പന്ത്രണ്ടാം നൂറ്റാണ്ടിന്റെ അവസാനത്തിൽ ഗുജറാത്തിലെ ചൗലുക്യ രാജവംശത്തിലെ ഭീമ രണ്ടാമന്റെ ഭരണകാലത്താണ് ഈ ക്ഷേത്രങ്ങൾ പണികഴിപ്പിച്ചത്. ഗുജറാത്തിലെ പ്രാചീന വൈഷ്ണവ ക്ഷേത്രങ്ങളാണിവ. ഈ ക്ഷേത്രങ്ങൾ ദേശീയ പ്രാധാന്യമുള്ള സ്മാരകങ്ങളായി പ്രഖ്യാപിക്കപ്പെട്ടിട്ടുണ്ട് (N-GJ-125). ഈ ക്ഷേത്രങ്ങൾ ആർക്കിയോളജിക്കൽ സർവ്വേ ഓഫ് ഇന്ത്യയുടെ ചുമതലയാണ്.
വാസ്തുവിദ്യ
മാരു-ഗുർജാര ശൈലിയിലുള്ള ക്ഷേത്രങ്ങളാണിവ.
കുണ്ടേൻ വിഷ്ണു ക്ഷേത്രം
കൊട്ടിയൂർക്ഷേത്രത്തിൻ്റെ എഴുപത്തിരണ്ടാേളം (72) വരുന്ന ഉപക്ഷേത്രങ്ങളിൽ പ്രധാനമായ ചപ്പാരം (സപ്തമാതൃ_പുരം) ക്ഷേത്രം (സപ്തമാതൃക്കൾ സ്ഥിതിചെയ്യുന്നു). ഇതിന് തൊട്ടടുത്തുള്ള സാക്ഷാൽ വൈകുണ്ഡസ്വാമിയുടെ ക്ഷേത്രമാണ്. നാമം ലോപിച്ചാണ് ഇന്ന് കുണ്ടേൻ എന്ന് അറിയപ്പെടുന്നത്.
കൊട്ടിയൂരിൽ ദർശ്ശനം നടത്തി മടങ്ങുന്നവർ ദർശ്ശിക്കേണ്ട ക്ഷേത്രമാണിത് പെരുമാളെ ആലിംഗനം ചെയ്ത് ദുഃഖമടക്കിയ വിഷ്ണു ഭഗവാൻ പ്രത്യക്ഷമായ സ്ഥലമാണിതെന്നാണ് വിശ്വാസം ആലിംഗന_പുഷ്പ്പാഞ്ജലി ഇതിന്റെ ഭാഗമായാണ് ഇന്നും കൊട്ടിയൂരിൽ പ്രാധാന്യമായത്
ഫ്രോസ്റ്റ്
സരൂനാസ് ബാർട്ടാസ് സംവിധാനം ചെയ്ത് 2017-ൽ അന്താരാഷ്‌ട്രതലത്തിൽ സഹ-നിർമ്മാണം നടത്തിയ നാടക ചിത്രമാണ് ഫ്രോസ്റ്റ് (ലിത്വാനിയൻ: Šerkšnas). 2017 ലെ കാൻ ഫിലിം ഫെസ്റ്റിവലിൽ സംവിധായകരുടെ ഫോർട്ട്നൈറ്റ് വിഭാഗത്തിൽ ഇത് പ്രദർശിപ്പിച്ചിരുന്നു. 90-ാമത് അക്കാദമി അവാർഡിൽ മികച്ച വിദേശ ഭാഷാ ചിത്രത്തിനുള്ള ലിത്വാനിയൻ എൻട്രിയായി ഇത് തിരഞ്ഞെടുക്കപ്പെട്ടു. പക്ഷേ അത് നാമനിർദ്ദേശം ചെയ്യപ്പെട്ടില്ല.
കുണ്ടേൻ വിഷ്ണു ക്ഷേത്രം
കൊട്ടിയൂർ തൃക്കലശാട്ട് കഴിഞ്ഞ് മടങ്ങുന്ന കാമ്പ്രത്തില്ലത്തെ തിരുമേനി ഒരു ദിവസം ഇവിടെ താമസിച്ച് വിഷ്ണു ഭഗവാന് പൂജ ചെയ്യുന്ന പതിവുണ്ട് (മുൻ കാലങ്ങളിൽ കുറച്ച് നാൾ പൂജചെയ്യാൻ എനിക്കും ഭാഗ്യമുണ്ടായിട്ടുണ്ട് )
ഭഗവാൻ്റെ തിരുവാഭരണവും അഭിഷേകത്തിനുള്ള വെള്ളി, സ്വർണ്ണ കുംഭങ്ങൾ തുടങ്ങിയവ സൂക്ഷിച്ചിരിക്കുന്ന ഗോപുരവും സ്ഥിതി ചെയ്യുന്നത് #മണത്തണ എന്ന ഗ്രാമത്തിലാണ്. നെയ്യാട്ടത്തിന് അടുത്ത ദിവസം ചപ്പാരത്തമ്മയുടെ വാളും ഗോപുരത്തിൽ നിന്നും തിരുവാഭരണവും പൂജാ സാമഗ്രികളും മുതിരേരി വാളും ആനയുടെ അകമ്പടിയോടെ അക്കരെ കൊട്ടിയൂരിൽ പ്രവേശിക്കുന്നുന്നത്.
ഫ്രോസ്റ്റ്
പ്ലോട്ട്
യുവ ലിത്വാനിയൻ റോക്കാസ് (മാന്താസ് ജാൻസിയാസ്‌കാസ് അവതരിപ്പിച്ചത്) തന്റെ കാമുകി ഇംഗയുമായി (ലൈജ മക്‌നാവിസിയൂട്ട്) ഒരു മാനുഷിക സഹായ ട്രക്ക് ഉക്രെയ്‌നിലെ ഡോൺബാസ് മേഖലയിലേക്ക് ഓടിക്കുന്നു, അവിടെ, ഡോൺബാസിലെ യുദ്ധത്തിന്റെ അക്രമത്തിനും മരണത്തിനും ഇടയിൽ, അവർ വ്യത്യസ്ത യുദ്ധ റിപ്പോർട്ടർമാരെ കണ്ടുമുട്ടുന്നു, അവരിൽ ഒരാൾ. വനേസ പാരഡിസാണ് അവതരിപ്പിക്കുന്നത്
കുണ്ടേൻ വിഷ്ണു ക്ഷേത്രം
അക്കരെ കൊട്ടിയൂരിൽ എത്തുന്ന വാൾ #വൈശാഖമഹാത്സവം കഴിയുന്നത് വരെ #മണിത്തറ യ്ക്ക് അടുത്തുള്ള #വാളറ യിൽ സൂക്ഷിച്ച് മുതിരേരിക്കാവിലെ നമ്പൂതിരി തന്നെ പൂജകൾ ചെയ്യുന്നു. വൈശാഖ മഹോത്സവത്തിന് സമാപ്തി കുറിക്കുന്ന തൃക്കലശാട്ടത്തോടെ വാൾ തിരിച്ച് മുതിരേരികാവിലേക്ക് തന്നെ മടങ്ങും.
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
പളനിവേൽ ത്യാഗരാജൻ
ഒരു ഇന്ത്യൻ രാഷ്ട്രീയക്കാരനും നിലവിലെ തമിഴ്‌നാട് ധനമന്ത്രിയുമാണ് '''പി. ടി. ആർ. പളനിവേൽ ത്യാഗരാജൻ'''. അന്തരിച്ച പി. ടി. ആർ. പളനിവേൽ രാജന്റെ മകനാണ് അദ്ദേഹം. അദ്ദേഹത്തിന്റെ മുത്തച്ഛൻ പി. ടി. രാജൻ 1936 ഏപ്രിൽ 4 മുതൽ 1936 ഓഗസ്റ്റ് 24 വരെ മദ്രാസ് പ്രസിഡൻസി മുഖ്യമന്ത്രിയായിരുന്നു. ജസ്റ്റിസ് പാർട്ടിയുടെ അവസാന പ്രസിഡന്റ് കൂടിയായിരുന്നു അദ്ദേഹം. 2016 ലും 2021 ലും തമിഴ്‌നാട് നിയമസഭാ തെരഞ്ഞെടുപ്പിൽ മധുര സെൻട്രലിൽ നിന്ന് തിരഞ്ഞെടുക്കപ്പെട്ടു.
ലവഡേലിലെ ലോറൻസ് സ്കൂളിൽ പഠിച്ച ശേഷം ത്യാഗരാജൻ തിരുച്ചിറപ്പള്ളിയിലെ നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് കെമിക്കൽ എഞ്ചിനീയറിംഗിൽ ബിരുദം നേടി (മുമ്പ് തിരുചിറപ്പള്ളിയിലെ റീജിയണൽ എഞ്ചിനീയറിംഗ് കോളേജ്). ഓപ്പറേഷൻ റിസർച്ചിൽ ബിരുദാനന്തര ബിരുദവും പിഎച്ച്ഡിയും നേടി. ബഫല്ലോയിലെ സ്റ്റേറ്റ് യൂണിവേഴ്സിറ്റിയിലെ ന്യൂയോർക്കിൽ ഹ്യൂമൻ ഫാക്ടേഴ്സ് എഞ്ചിനീയറിംഗ് / എഞ്ചിനീയറിംഗ് സൈക്കോളജിയിൽ. തുടർന്ന് എംഐടി സ്ലോൺ സ്‌കൂൾ ഓഫ് മാനേജ്‌മെന്റിൽ ഫിനാൻഷ്യൽ മാനേജ്‌മെന്റിൽ മാസ്റ്റർ ഓഫ് ബിസിനസ് അഡ്മിനിസ്ട്രേഷൻ പൂർത്തിയാക്കി.
കരിയർ
1990 ൽ ഓപ്പറേഷൻസ് ആന്റ് സിസ്റ്റംസ് ഇംപ്രൂവ്‌മെന്റിൽ സ്വതന്ത്ര കൺസൾട്ടന്റായി ഔദ്യോഗിക ജീവിതം ആരംഭിച്ചു.
2001 ൽ ലേമാൻ ബ്രദേഴ്‌സ് ഹോൾഡിംഗ്സ് ഇൻ‌കോർപ്പറേഷനിൽ ട്രേഡറും കോ-പോർട്ട്‌ഫോളിയോ മാനേജറുമായി - ഫേം റിലേഷൻഷിപ്പ് ലോൺ പോർട്ട്‌ഫോളിയോയിൽ ചേർന്നു. 2008-ൽ അദ്ദേഹം ഓഫ്മാൻ ഷോർ ക്യാപിറ്റൽ മാർക്കറ്റിന്റെ തലവനായി ലേമാൻ ബ്രദേഴ്സ് ഹോൾഡിംഗ്സ് ഇങ്ക് വിട്ടു.
തുടർന്ന് ഗ്ലോബൽ ക്യാപിറ്റൽ മാർക്കറ്റ്സ് വിഭാഗത്തിൽ സിംഗപ്പൂരിലെ സ്റ്റാൻഡേർഡ് ചാർട്ടേഡ് ബാങ്കിൽ ജോലി ചെയ്തു. സ്റ്റാൻഡേർഡ് ചാർട്ടേഡ് ബാങ്കിൽ നിന്ന് 2014 ൽ ഫിനാൻഷ്യൽ മാർക്കറ്റ്സ് സെയിൽസ് മാനേജിംഗ് ഡയറക്ടറായി അദ്ദേഹം ജോലി ഉപേക്ഷിച്ചു.
സ്വകാര്യ ജീവിതം
മാർഗരറ്റ് ത്യാഗരാജനെ വിവാഹം കഴിച്ച ഇദ്ദേഹത്തിന് രണ്ട് ആൺമക്കളുണ്ട്, പളനി ത്യാഗരാജൻ, വേൽ ത്യാഗരാജൻ.
അവലംബം
വർഗ്ഗം:നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി, തിരുച്ചിറപ്പള്ളി പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1966-ൽ ജനിച്ചവർ
അന്ന പാവ്ലോവ
19-ആം നൂറ്റാണ്ടിന്റെ അവസാനത്തിലും 20-ാം നൂറ്റാണ്ടിന്റെ തുടക്കത്തിലും സജീവമായിരുന്ന ഒരു റഷ്യൻ ബാലെ നർത്തകിയായിരുന്ന അന്ന പാവ്ലോവ (Anna Pavlovna) (Matveyevna) Pavlova (Russian: Анна Павловна (Матвеевна) Павлова ഫെബ്രുവരി 12 [O.S. ജനുവരി 31] 1881 - ജനുവരി 23, 1931) ഇമ്പീരിയൽ മാരിൻസ്കി റഷ്യൻ തിയറ്ററിലെ പ്രധാന ബാലെകലാകാരിയും, സെർജി ഡിയോഗിലേവിന്റെ 'ബാലെ റസ്സസ്' കമ്പനിയിലെ കലാകാരിയും ആയിരുന്നു.1905 -ൽ നർത്തകിയായ അന്ന പാവ്‌ലോവയ്ക്കുവേണ്ടി കാമിൽ സെന്റ് സീനിന്റെ ലെ സൈഗ്നിയിലെ ലെ കാർണവാൽ ഡി അനിമൗക്സിൽ നിന്നും മൈക്കിൾ ഫൊക്കൈൻ ഉണ്ടാക്കിയ ഒരു നൃത്തമാണ് ദി ഡൈയിങ്ങ് സ്വാൻ The Dying Swan (originally The Swan). അന്ന അത് 4000-ത്തിലേറെ തവണ അവതരിപ്പിക്കുകയുണ്ടായി. ഒരു അരയന്നത്തിൻറെ ജീവിതത്തിലെ അവസാന നിമിഷങ്ങളെ വരെ പിന്തുടരുന്ന ഹ്രസ്വ ബാലെറ്റ് (4 മിനിറ്റ്) 1905 -ൽ റഷ്യയിലെ പീറ്റേർസ്ബർഗിൽ ആദ്യമായി അവതരിപ്പിച്ചു. ചായ്ക്കോവ്സ്കിയുടെ സ്വാൻ ലേക്ക് എന്ന ബാലെയിലെ ഓഡെറ്റെയെക്കുറിച്ചുള്ള ആധുനിക വ്യാഖ്യാനങ്ങളും പാരമ്പര്യേതര വ്യാഖ്യാനങ്ങളും കാലത്തിനനുസൃതമായരീതിയിൽ ഒരുക്കിയെടുക്കുന്നതിന് പ്രചോദിതമായിട്ടുണ്ട്. സ്വന്തം കമ്പനിയുമായി ചേർന്ന്, ലോകമെങ്ങും പര്യടനം നടത്തുന്ന ആദ്യത്തെ ബാലെനർത്തകിയായ അന്ന തെക്കേ അമേരിക്ക, ഇന്ത്യ, ഓസ്ട്രേലിയ എന്നിവിടങ്ങളിൽ സഞ്ചരിച്ചു.
മുൻകാലജീവിതം
സെന്റ് പീറ്റേഴ്‌സ്ബർഗിലെ പ്രിയോബ്രാഹെൻസ്‌കി റെജിമെന്റ് ഹോസ്പിറ്റലിലാണ് അന്ന മാറ്റ്വീവ്ന പാവ്‌ലോവ ജനിച്ചത്. അവിടെ പിതാവ് മാറ്റ്വി പാവ്‌ലോവിച്ച് പാവ്‌ലോവ് സേവനമനുഷ്ഠിച്ചിരുന്നു. ചില ഉറവിടങ്ങൾ പറയുന്നത്, അവളുടെ ജനനത്തിന് തൊട്ടുമുമ്പ് മാത്രമാണ് അന്നയുടെ മാതാപിതാക്കൾ വിവാഹം കഴിക്കുകയുണ്ടായത് എന്നാണ്. എന്നാൽ മറ്റുള്ളവർ ഒരു വർഷത്തിനു ശേഷം ആണെന്ന് അഭിപ്രായപ്പെടുന്നു. കർഷകകുടുംബത്തിൽ നിന്ന് വന്ന അമ്മ ല്യൂബോവ് ഫിയോഡോറോവ്ന പാവ്‌ലോവ ഒരു റഷ്യൻ-ജൂത ബാങ്കർ ലാസർ പോളിയാകോവിന്റെ വീട്ടിൽ അലക്കുശാലയിൽ ജോലി ചെയ്തിരുന്നു. അന്ന പ്രശസ്തിയിലേക്ക് ഉയർന്നപ്പോൾ, പോളിയാകോവിന്റെ മകൻ വ്‌ളാഡിമിർ, തന്റെ പിതാവിന്റെ അവിഹിത മകളാണെന്ന് അവകാശപ്പെട്ടു. മറ്റുചിലർ ഊഹിച്ചത് മാറ്റ്വി പാവ്‌ലോവ് തന്നെ ക്രിമിയൻ കരാട്ടുകളിൽ (പാവ്‌ലോവയ്‌ക്കായി സമർപ്പിച്ചിരിക്കുന്ന യെവപട്ടോറിയയുടെ കെനസകളിലൊന്നിൽ നിർമ്മിച്ച ഒരു സ്മാരകം പോലും ഉണ്ട്) നിന്നുള്ളവരാണെന്നാണ്. എന്നിട്ടും രണ്ട് കഥകൾക്കും ചരിത്രപരമായ തെളിവുകളൊന്നും ലഭിച്ചിട്ടില്ല. അന്ന സ്റ്റേജിൽ അവതരിപ്പിക്കാൻ തുടങ്ങിയപ്പോൾ തന്റെ പൂർവ്വികരിൽ നിന്ന് ഉണ്ടായ അന്ന മാറ്റ്വീവ്ന എന്ന പേര് മാറ്റി പാവ്‌ലോവ്ന എന്ന് ചേർത്തു.
അകാലജനനത്തിലെ ശിശുവായിരുന്ന പാവ്‌ലോവക്ക് സ്ഥിരമായി അസുഖം അനുഭവപ്പെടുകയും താമസിയാതെ ലിഗോവോ ഗ്രാമത്തിലേക്ക് അയയ്ക്കുകയും അവിടെ മുത്തശ്ശി അവളെ പരിപാലിക്കുകയും ചെയ്തു. മാരിയസ് പെറ്റിപയുടെ ആദ്യകാലനിർമ്മാണമായ ദി സ്ലീപ്പിംഗ് ബ്യൂട്ടി ഇംപീരിയൽ മേരിൻസ്കി തിയേറ്ററിലെ ഒരു പ്രദർശനത്തിലേക്ക് അമ്മ കൊണ്ടുപോകുമ്പോൾ പാവ്‌ലോവയ്ക്ക് ബാലെ കലയോടുള്ള അഭിനിവേശം ആളിക്കത്തി. ബാലെയുടെ അതിമനോഹരമായ കാഴ്‌ച പാവ്‌ലോവയിൽ മതിപ്പുണ്ടാക്കി. അവൾക്ക് ഒൻപത് വയസ്സുള്ളപ്പോൾ, അമ്മ അവളെ പ്രശസ്ത ഇംപീരിയൽ ബാലെ സ്കൂളിന്റെ ഓഡിഷന് കൊണ്ടുപോയി. അവളുടെ ചെറുപ്പവും "രോഗിയായ" രൂപവും കാരണം അവൾ നിരസിക്കപ്പെട്ടെങ്കിലും 1891-ൽ പത്താം വയസ്സിൽ അവളെ സ്വീകരിച്ചു. മാരിയസ് പെറ്റിപയുടെ അൺ കോണ്ട് ഡി ഫീസ് (എ ഫെയറി ടെയിൽ) എന്ന ബാലെയിൽ അവർ ആദ്യമായി വേദിയിൽ പ്രത്യക്ഷപ്പെട്ടു. അത് മാസ്റ്റർ ബാലെ സ്കൂളിലെ വിദ്യാർത്ഥികൾക്കായി അരങ്ങേറ്റം നടത്തി.
ഇംപീരിയൽ ബാലെ സ്കൂൾ
പാവ്‌ലോവയുടെ പരിശീലനം ബുദ്ധിമുട്ടായിരുന്നു. ക്ലാസിക്കൽ ബാലെ അവരിലേക്ക് എളുപ്പത്തിൽ വന്നില്ല. വളവുകളുള്ള അവരുടെ കാലുകൾ, നേരെത്ത കണങ്കാലുകൾ, നീളമുള്ള കൈകാലുകൾ എന്നിവ അക്കാലത്തെ ബാലെരിനയ്ക്ക് ആവശ്യമുള്ള ചെറിയ, ഒതുക്കമുള്ള ശരീരവുമായി ഏറ്റുമുട്ടി. ബ്രൂം, ലാ പെറ്റൈറ്റ് സാവേജ് തുടങ്ങിയ വിളിപ്പേരുകളോടെ അവരുടെ സഹ വിദ്യാർത്ഥികൾ അവരെ പരിഹസിച്ചു. തടസ്സമില്ലാത്ത പാവ്‌ലോവ തന്റെ സാങ്കേതികത മെച്ചപ്പെടുത്താൻ പരിശീലനം നേടി. ഒരു ചവിട്ട് പഠിച്ചതിനുശേഷം അവർ പരിശീലിക്കുകയും ചെയ്യുമായിരുന്നു. "കഴിവുള്ളവരിൽ നിന്ന് ആർക്കും വരാൻ കഴിയില്ല. ദൈവം കഴിവുകൾ നൽകുന്നു. കഠിനാദ്ധ്വാനം പ്രതിഭയായി മാറ്റുന്നു" എന്ന് അവർ പറയുകയുണ്ടായി. അക്കാലത്തെ പ്രശസ്തരായ അദ്ധ്യാപകരായ ക്രിസ്റ്റ്യൻ ജോഹാൻസൺ, പവൽ ഗെർട്ട്, നിക്കോളായ് ലെഗറ്റ്, എൻറിക്കോ സെചെട്ടി എന്നിവരിൽ നിന്നും അവർ കൂടുതൽ പാഠങ്ങൾ പഠിച്ചു. അക്കാലത്തെ ഏറ്റവും മികച്ച ബാലെ കലാകാരനായി കണക്കാക്കുകയും സിചെട്ടി ശൈലിയുടെ സ്ഥാപകനായി കണക്കാക്കുകയും ചെയ്തു. ആ കാലത്ത് വളരെ സ്വാധീനിച്ച ബാലെ സാങ്കേതികതയായിരുന്നു അത്. 1898-ൽ സെന്റ് പീറ്റേഴ്‌സ്ബർഗ് ഇംപീരിയൽ തിയേറ്ററുകളിലെ മുൻ പ്രഥമ ബാലെരിനയായ എകറ്റെറിന വസീമിന്റെ ക്ലോസ് ഡി പെർഫെക്ഷനിൽ പ്രവേശിച്ചു.
ഇംപീരിയൽ ബാലെ സ്കൂളിലെ അവസാന വർഷത്തിൽ, പ്രധാന കമ്പനിയുമായി നിരവധി വേഷങ്ങൾ ചെയ്തു.1899-ൽ പതിനെട്ടാം വയസ്സിൽ ബിരുദം നേടി. കോർപ്സ് ഡി ബാലെയേക്കാൾ ഒരു കോറിഫായി ഇംപീരിയൽ ബാലെയിൽ പ്രവേശിക്കാൻ തിരഞ്ഞെടുത്തു. പവൽ ഗെർഡിന്റെ ലെസ് ഡ്രയേഡ്സ് പ്രെറ്റെൻഡ്യൂസിലെ (ദി ഫാൾസ് ഡ്രൈയാഡ്സ്) മാരിൻസ്കി തിയേറ്ററിൽ അവർ ഔദ്യോഗിക അരങ്ങേറ്റം നടത്തി. അവരുടെ പ്രകടനം പ്രത്യേകിച്ച് മികച്ച നിരൂപകനും ചരിത്രകാരനുമായ നിക്കോളായ് ബെസോബ്രാസോവ് പോലുള്ള നിരൂപകരിൽ നിന്ന് പ്രശംസ പിടിച്ചുപറ്റി.
മാരിയസ് പെറ്റിപ
പെറ്റിപയുടെ കർശനമായ അക്കാദമിക് വാദത്തിന്റെ ഉന്നതിയിൽ, പാവ്‌ലോവയുടെ ശൈലി പൊതുജനങ്ങളെ അമ്പരപ്പിച്ചു. കുനിഞ്ഞ കാൽമുട്ടുകൾ, മോശം പ്രേക്ഷകർ, തെറ്റായ പോർട്ട് ഡി ബ്രാ, തെറ്റായി സ്ഥാപിച്ച ഊഴപ്രവൃത്തി എന്നിവ ഉപയോഗിച്ച് അവർ പതിവായി പ്രകടനം നടത്തി. അത്തരമൊരു ശൈലി, പല തരത്തിൽ, റൊമാന്റിക് ബാലെയുടെ കാലത്തേക്കും പഴയ ബാലെരിനകളിലേക്കും തിരിച്ചുപോയി. ലാ കാമർഗോ, ലെ റോയ് കാൻഡോൾ, മാർക്കോബോംബ, ദി സ്ലീപ്പിംഗ് ബ്യൂട്ടി തുടങ്ങിയ ബാലെകളിൽ പാവ്‌ലോവ വിവിധ ക്ലാസിക്കൽ വേരിയേഷൻസ് ആയ പാസ് ഡി ഡ്യൂക്സ്, പാസ് ഡി ട്രോയിസ് എന്നിവയിൽ പ്രകടനം നടത്തി. അവളുടെ ആവേശം പലപ്പോഴും അവളെ വഴിതെറ്റിച്ചു. ഒരിക്കൽ പെറ്റിപയുടെ ദി ഫറവോൻസ് ഡാട്ടർ തെംസ് നദിയിലെ ഒരു പ്രകടനത്തിനിടയിൽ അവരുടെ ഊർജ്ജസ്വലമായ ഇരട്ട പിക്ക് വളവുകൾ അവരുടെ ബാലൻസ് നഷ്ടപ്പെടാൻ ഇടയാക്കി. അവർ പ്രോംപ്റ്ററിന്റെ പെട്ടിയിൽ വീണു. പെറ്റിപയുടെ ദി സ്ലീപ്പിംഗ് ബ്യൂട്ടിയിൽ ഫെയറി കാൻഡൈഡ് ആയി അഭിനയിക്കുമ്പോൾ അവരുടെ ദുർബലമായ കണങ്കാലുകൾ ബുദ്ധിമുട്ടിലേക്ക് നയിച്ചു. ബാലെറീനയെ ഫെയറി ജമ്പ്സ് എൻ പോയിന്റിൽ പരിഷ്കരിക്കാൻ പ്രേരിപ്പിച്ചു. ഇത് ബാലെ മാസ്റ്ററെ അത്ഭുതപ്പെടുത്തി. ഇംപീരിയൽ തിയേറ്ററുകളിലെ പ്രൈമ ബാലെരിന അസ്സോല്യൂട്ട, പ്രശസ്ത പിയറിന ലെഗ്നാനിയെ അനുകരിക്കാൻ അവർ തീവ്രമായി ശ്രമിച്ചു. ഒരിക്കൽ, ക്ലാസ്സിനിടെ, അവൾ ലെഗ്നാനിയുടെ പ്രശസ്തമായ ഫൗട്ടുകളെ പരീക്ഷിച്ചു. ടീച്ചർ പവൽ ഗെർഡിനെ ഇത് പ്രകോപിതനാക്കി. അദ്ദേഹം അവളോടു പറഞ്ഞു. "... അക്രോബാറ്റിക്സ് മറ്റുള്ളവർക്ക് വിട്ടേക്കുക. അത്തരം ഘട്ടങ്ങൾ നിങ്ങളുടെ അതിലോലമായ പേശികളിലും നിങ്ങളുടെ പാദത്തിന്റെ കടുത്ത കമാനത്തിലും ചെലുത്തുന്ന സമ്മർദ്ദം കാണുന്നത് എനിക്ക് സഹിക്കാവുന്നതിലും കൂടുതലാണ്. നിങ്ങളെക്കാൾ ശാരീരികമായി ശക്തരായവരെ അനുകരിക്കാൻ ഇനി ഒരിക്കലും ശ്രമിക്കരുതെന്ന് ഞാൻ നിങ്ങളോട് അഭ്യർത്ഥിക്കുന്നു. നിങ്ങളുടെ അലങ്കാരവും ദുർബലതയും നിങ്ങളുടെ ഏറ്റവും വലിയ സ്വത്താണെന്ന് നിങ്ങൾ മനസ്സിലാക്കണം. കേവലം അക്രോബാറ്റിക് തന്ത്രങ്ങൾ കൊണ്ട് പ്രശംസ നേടാൻ ശ്രമിക്കുന്നതിനുപകരം നിങ്ങളുടെ സ്വന്തം അപൂർവ ഗുണങ്ങൾ വെളിപ്പെടുത്തുന്ന തരത്തിലുള്ള നൃത്തം നിങ്ങൾ എല്ലായ്പ്പോഴും ചെയ്യണം.."
ആദം പീറ്റി
1988 ന് ശേഷം നീന്തലിൽ ബ്രിട്ടനു വേണ്ടി ഒളിമ്പിക് സ്വർണം നേടുന്ന ആദ്യ താരമാണ് ആദം പീറ്റി 100 മീറ്റർ ബ്രെസ്റ്റ് സ്റ്റ്രോക്ക് ഇനത്തിൽ ആണ് 2016 റയോ ഒളിമ്പിക്സിൽ സ്വർണ്ണം നേടിയത് (ജ: 28 ഡിസം: 1994) സിയോൾ ഒളിമ്പിക്സിൽ അഡ്രിയൻ മൂർഹൗസാണ് ബ്രിട്ടന് വേണ്ടി നീന്തലിൽ അവസാനമായി സ്വർണം നേടിയത്.57.33 സെക്കന്റുകൊണ്ട് മത്സരം പൂർത്തിയാക്കിയാണ് പെറ്റി റിയോയിൽ ലോക റെക്കോഡ് തിരുത്തിക്കുറിച്ചത്.
വർഗ്ഗം:അവലംബം ഇല്ലാത്ത താളുകൾ
മയിൽപ്പീലി (ആൽബം)
എസ്. രമേശൻ നായരുടെ രചനയിലും ജയവിജയന്മാരിലെ ജയന്റെ സംഗീത സംവിധാനത്തിലും മലയാളത്തിൽ തരംഗിണി പുറത്തിറക്കിയ ഒരു ഭക്തിഗാന ആൽബമാണ് മയിൽപ്പീലി. ശ്രീ ഗുരുവായൂരപ്പനെ സ്തുതിച്ച് ഇറക്കിയ ഈ ആൽബത്തിൽ 9 ഗാനങ്ങളായിരുന്നു അടങ്ങിയിരുന്നത്. എല്ലാ ഗാനങ്ങളും ആലപിച്ചത് കെ.ജെ. യേശുദാസായിരുന്നു. ഇറങ്ങിയ സമയത്തു തന്നെ വളരെയധികം വിറ്റഴിഞ്ഞ ഈ ആൽബം മലയാള സംഗീതശാഖയിലെ ഒരു ക്ലാസിക്കായി പരിഗണിക്കപ്പെടുന്നു. ഇന്നും ഇതിലെ ഗാനങ്ങൾ ഹിറ്റായി നിൽക്കുന്നു.
ആൽബത്തിന്റെ ഉദ്ഭവം
ജയവിജയന്മാരിലെ ജയൻ ഒറ്റയ്ക്ക് സംഗീതസംവിധാനം നിർവ്വഹിച്ച ആദ്യത്തെ ആൽബമായിരുന്നു മയിൽപ്പീലി. ഇരട്ടസഹോദരനായിരുന്ന വിജയന്റെ അകാലമരണത്തെത്തുടർന്ന് സംഗീതലോകത്തോട് വിടപറഞ്ഞ ജയനെ ആത്മസുഹൃത്തായ യേശുദാസ് നിർബന്ധിച്ച് മടക്കിക്കൊണ്ടുവരികയായിരുന്നു. അന്ന് തിരുവനന്തപുരം ആകാശവാണി നിലയത്തിലെ ഉദ്യോഗസ്ഥനായിരുന്ന എസ്. രമേശൻ നായരുടെ വീട്ടിലേയ്ക്ക് യേശുദാസ് ജയനെ കൂട്ടിക്കൊണ്ടുപോയി. അപ്പോൾ തന്നെ ഗാനസൃഷ്ടിയ്ക്കുള്ള പരിപാടികൾ തുടങ്ങാൻ യേശുദാസും രമേശൻ നായരും ചേർന്ന് തീരുമാനിച്ചു. തുടർന്ന് രമേശൻ നായർ വരികൾ എഴുതിത്തുടങ്ങുകയും ജയൻ അവയ്ക്ക് ഈണം നൽകാൻ തുടങ്ങുകയും ചെയ്തു. അന്ന് അർദ്ധരാത്രിയായപ്പോഴേയ്ക്കും എട്ടുപാട്ടുകൾ എഴുതി ചിട്ടപ്പെടുത്തിക്കഴിഞ്ഞിരുന്നു.
അവസാനമായി ഒരു ഗാനം ആദ്യം ഈണമിട്ട് അതിന് അനുസരിച്ച് എഴുതാമെന്ന് രമേശൻ നായർ തീരുമാനിയ്ക്കുകയായിരുന്നു. അതിനുമുമ്പ് അദ്ദേഹം കുറച്ചുനേരം ടി.വി. കാണാനായി ഇരുന്നു. അപ്പോൾ അദ്ദേഹം കണ്ടത് ഒരു ഗസൽ പരിപാടിയാണ്. അതിൽ കേട്ട ഒരു ഗസലിന്റെ ഈണം ജയനെ വളരെയധികം സ്വാധീനിയ്ക്കുകയും അപ്പോൾത്തന്നെ പ്രസ്തുത ഗസലിന്റെ രാഗത്തിൽ ഒരു ഈണം തയ്യാറാക്കുകയും ചെയ്തു. ആഭേരി രാഗത്തോട് സാദൃശ്യം തോന്നുന്ന ഒരു ഹിന്ദുസ്ഥാനിരാഗമായിരുന്നു അത്. രമേശൻ നായർ അപ്പോൾ തന്നെ വരികൾ എഴുതിച്ചേർത്തു. ആ ഗാനമാണ് രാധതൻ പ്രേമത്തോടാണോ കൃഷ്ണാ.. എന്ന പ്രസിദ്ധ ഗാനം. അങ്ങനെ ഒറ്റരാത്രി കൊണ്ടാണ് ആ ആൽബത്തിലെ ഒമ്പതുഗാനങ്ങളും പിറവിയെടുത്തത്. പിറ്റേന്നുതന്നെ ആ ഗാനങ്ങൾ തിരുവനന്തപുരത്തെ തരംഗിണി സ്റ്റുഡിയോയിൽ റെക്കോർഡ് ചെയ്യുകയും 1988 നവംബറിൽ പുറത്തിറക്കുകയും ചെയ്തു.
സ്വീകരണം
പുറത്തിറങ്ങിയ സമയത്തുതന്നെ വൻ ജനപ്രീതിയാണ് മയിൽപ്പീലിയിലെ ഗാനങ്ങൾക്ക് ലഭിച്ചത്. ഒരാഴ്ചയ്ക്കുള്ളിൽ തന്നെ ലക്ഷക്കണക്കിന് കോപ്പികൾ വിറ്റുപോയിരുന്നു. ജാതിമതഭേദമില്ലാതെ കേരളീയർ ഈ ആൽബം ഏറ്റുവാങ്ങി. കേരളമെമ്പാടുമുള്ള ഭക്തിഗാനമേളകളിൽ മയിൽപ്പീലിയിലെ ഗാനങ്ങൾ നിത്യസാന്നിദ്ധ്യമായി. കാസറ്റ് യുഗം കഴിഞ്ഞ് സിഡിയും പെൻ ഡ്രൈവുമെല്ലാം വന്നിട്ടും മയിൽപ്പീലിയ്ക്ക് ഇന്നും ശ്രോതാക്കൾക്കിടയിൽ വൻ ജനപ്രീതിയാണ്.
അവലംബം
വർഗ്ഗം:മലയാളഗാനങ്ങൾ വർഗ്ഗം:മലയാളം സംഗീത ആൽബങ്ങൾ
ജെസ്സിക്ക ഹാർപ്പർ
ജെസ്സിക്ക ഹാർപ്പർ (ജനനം: ഒക്ടോബർ 10, 1949) ഒരു അമേരിക്കൻ നടിയും, നിർമ്മാതാവും, ഗായികയുമാണ്. 1974 ൽ ബ്രയൻ ഡി പാമ യുടെ ഫാൻറം ഓഫ് ദി പാരഡൈസ് എന്ന ചലച്ചിത്രത്തിലെ പ്രധാനവേഷത്തിലൂടെയും 1975 ൽ പുറത്തിറങ്ങിയ ഇൻസെർട്സ് എന്ന ചിത്രത്തിലെ വേഷത്തിലൂടെയും അവർ അഭിനയ രംഗത്തു ചുവടുറപ്പിച്ചു. ഡാരിയോ അർഗെണ്ടോ യുടെ കൾട്ട് ക്ലാസിക്കൽ ചലച്ചിത്രമായ സസ്പീരിയ (1977) എന്ന ചിത്രത്തില മുഖ്യകഥാപാത്രമായ സൂസി ബന്നിയോണിയന്റെ വേഷം അവതരിപ്പിച്ചതിന്റെ പേരിലാണ് ജെസ്സിക്ക ഹാർപ്പർ കൂടുതലായി അറിയപ്പെടുന്നത്. ഈ ചിത്രത്തിന്റെ 2018 ലെ ലൂക്കാ ഗ്വാഡഗ്നിനോസിന് റെ ഇതേ പേരിലുള്ള പുനർനിർമ്മാണത്തിലും സഹനടിയായി അവർ അഭിനയിച്ചിരുന്നു.
സ്റ്റാർഡസ്റ്റ് മെമ്മറീസ് (1980), ഷോക് ട്രീറ്റ്മെന്റ് (1981), ദി ബ്ലൂ ഇഗ്വാന (1988), സേഫ് (1995), മൈനോറിറ്റി റിപ്പോർട്ട് (2002) എന്നിവയാണ് ജെസ്സിക്ക അഭിനയിച്ച മറ്റു പ്രധാന സിനിമകൾ. അഭിനയത്തിനു പുറമേ, ഹാർപർ കുട്ടികളുടെ സംഗീത, പുസ്തക രചയിതാവുംകൂടിയാണ്.
അവലംബം
വർഗ്ഗം:1949-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ വനിതാ എഴുത്തുകാർ വർഗ്ഗം:അമേരിക്കൻ ടെലിവിഷൻ നടിമാർ
കുറുമൂക്കൻ വവ്വാൽ
കുറുമൂക്കൻ വവ്വാൽ അല്ലെങ്കിൽ ഇരുളൻ ഇലമൂക്കൻ വാവൽ (Short-nosed fruit bat) എന്നും ഇവ അറിയപ്പെടുന്നു.
മൃദുവായ സിൽക്‌പോലുള്ള തവിട്ടു രോമങ്ങളുള്ളതുമായ ഈ വവ്വാലിനെ വലിയ രോമങ്ങൾ നിറഞ്ഞു നിൽക്കുന്ന കാപ്പിതവിട്ടുള്ള  നിറമുള്ള ചെവികളും വിളറിയ നിറത്തിലുള്ള വിരലുകളുമുള്ള കടുംതവിട്ടു ചിറകുകളും ഉണ്ട്. ഒന്നാമത്തെയും രണ്ടാമത്തെയും ആയ വിരലുകളിൽ പ്രത്യേകമായ രണ്ടു നഗങ്ങളുണ്ട് തുടകൾ തമ്മിൽ ബന്ധിച്ചിട്ടുള്ള പാടയിൽ നിന്ന് പകുതി സ്വാതന്ത്രമായതരത്തിലുള്ള ചെറിയ വാൽ ഇവയുടെ സവിശേഷതയാണ്. ആണിന്റെ താടിയും നെഞ്ചിന്റെ വശങ്ങളും വയറും തുടകളും ഓറഞ്ച് ളറിന്റെ നിറമായിരിക്കും. പെണ്ണിന് വിളറിയ ചാരനിറത്തിലുള്ള വയറും മഞ്ഞകലർന്ന തവിട്ടു തോളുമുണ്ട്.
പെരുമാറ്റം
പ്രെജനനകാലത്ത് പെണ്ണുങ്ങളെയും കുഞ്ഞുഞളെയും  സംരക്ഷിക്കുന്നതില് ആൺ വവ്വാൽ മരക്കൊമ്പിൽ ടെന്റുപോലെ ഒന്ന് നിർമ്മിക്കുന്നു.സൂര്യനസ്തമിച്ചു അരമണിക്കൂറിനു ശേഷം രാത്രിമുഴുവനും സജീവമായ ഈ  വവ്വാലെ പ്രാണിഭോചിവവ്വാലെ പോലെ ശബ്‍ദം കുറച്ചു ചിറകടിച്ചു പറക്കുന്നു. വാഴപ്പഴവും പേരക്കയും ഇഷ്ടപെടുന്നു ഇവ പ്രഗണത്തിൽ സഹായിക്കുന്നവയായി കരുതപ്പെടുന്നു.
വലിപ്പം
കൈകളുടേതടക്കം തോളിന്റെ നീളം: 6.4-7.9 സെ.മീ.
ശരീരത്തിന്റെ മൊത്തം നീളം: 7.6-11.3 സെ.മീ.
മുൻകൈയുടെ നീളം: 6.4-7.9 സെ.മീ.
ചെവിയുടെ നീളം: 17.5-24.0 സെ.മീ.
ആവാസം/കാണപ്പെടുന്നത്
മരുഭൂമിയും ഉയർന്ന ഹിമാലയവും ഒഴിച്ച് ഇന്ത്യയിലെല്ലായിടവും. പൂന്തോപ്പിലെയും കൃഷിയിടങ്ങളിലെയും വനത്തിലെയും പനയും ആൽമരങ്ങളും ഇഷ്ട്ടപ്പെടുന്നു. വീടുകളുടെ മേൽക്കൂരയും താവളമാക്കാറുണ്ട്.
ഇന്ത്യയിൽ മുഴുവൻ നന്നായി കാണാവുന്നതാണ്.
ദിപാ കർമാകർ
ലഘുചിത്രം
2016 റിയോ ഒളിമ്പിക്സിൽ
ആർട്ടിസ്റ്റിക് ജിംനാസ്റ്റിക്‌സിൽ ഫൈനൽ യോഗ്യത നേടുന്ന ആദ്യ ഇന്ത്യൻ താരമാണ് ദീപ കാർമാക്കർ, വോൾട്ട് ഇനത്തിൽ ഏട്ടാമതായാണ് ദീപ ഫൈനൽ യോഗ്യത നേടിയത്‌. ആർട്ടിസ്റ്റിക്‌സ് ജിംനാസ്റ്റിക്‌സിൽ വോൾട്ട്, അൺഇവൻ ബാർ, ബാലൻസ്‌ ബീം, ഫ്‌ളോർ എക്‌സസൈസ് എന്നീ വിഭാഗങ്ങളിലാണ് ദീപ മത്സരിച്ചത്. വോൾട്ടിലൊഴികെയുള്ള ഇനങ്ങളിൽ മികച്ച പ്രകടനം പുറത്തെടുക്കാൻ സാധിച്ചിരുന്നില്ല. ഓൾ റൗണ്ട് വിഭാഗത്തിൽ അൻപത്തിയൊന്നാം സ്ഥാനത്താണ് ദീപ എത്തിയത്.
അവലംബം
വർഗ്ഗം:ഇന്ത്യൻ വനിതാകായികതാരങ്ങൾ വർഗ്ഗം:ഇന്ത്യൻ ജിംനാസ്റ്റുകൾ വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ വർഗ്ഗം:1993-ൽ ജനിച്ചവർ
സിഡ് ശ്രീറാം
ഇന്ത്യൻ വംശജനായ ഒരു അമേരിക്കൻ സംഗീത നിർമ്മാതാവും ഗായകനും സംഗീതരചയിതാവുമാണ് സിദ്ധ് ശ്രീറാം. അദ്ദേഹം പ്രധാനമായും തമിഴ് തെലുങ്ക് ഭാഷകളിലാണ് പ്രവർത്തിക്കുന്നത്. അദ്ദേഹം സാധാരണ പ്രവർത്തിക്കുന്നത് അദ്ദേഹത്തിന്റെ സഹോദരിയും ഭരതനാട്യം നർത്തകിയുമായ പല്ലവി ശ്രീറാമിന്റെയും സംഗീത സംവിധായകൻ ഏ ആർ റഹ്‌മാനിന്റെയും കൂടെയാണ്.
External links
വർഗ്ഗം:1990-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തെലുഗു ചലച്ചിത്രപിന്നണിഗായകർ വർഗ്ഗം:തമിഴ് ചലച്ചിത്രപിന്നണിഗായകർ
കാതലിൻ ലോൺസ്ഡെയിൽ
ഒരു ബ്രിട്ടീഷ് ക്രിസ്റ്റലോഗ്രാഫർ ആയിരുന്നു കാതലിൻ ലോൺസ്ഡെയിൽ. എക്സ്റേ ക്രിസ്റ്റലോഗ്രാഫി സങ്കേതമുപയോഗിച്ച് ബെൻസീൻ വളയത്തിന്റെ ആകൃതി പരന്നതാണെന്ന് സ്ഥാപിച്ചത് ലോൺസ്ഡെയിൽ ആണ്. ഹെക്സാ മീതൈൻ ബെൻസീൻ, ഹെക്സാ ക്ലോറോ ബെൻസീൻ എന്നി ജൈവസംയുക്തങ്ങളുടെ ആന്തരിക ഘടന കണ്ടെത്തി. വൃക്കയിലെ കല്ലിന്റെ ആറ്റങ്ങളുടെ വിന്യാസം നിർണയിക്കാനും കാതലീന് കഴിഞ്ഞു. ഒരു വനിതാശാസ്ത്രജ്ഞ എന്ന നിലയിലും ഏറെ ബഹുമതികൾക്ക് ലോൺസ്ഡെയിൽ അർഹയായിട്ടുണ്ട്. റോയൽ സൊസൈറ്റിയിൽ ഫെലൊ ആയി തിരഞ്ഞെടുക്കപ്പെട്ട ആദ്യരണ്ടു വനിതകളിൽ ഒരാളായിരുന്നു കാതലിൻ. ഇന്റർ നാഷണൽ യൂണിയൻ ഓഫ് ക്രിസ്റ്റലൊഗ്രാഫിയുടെ ആദ്യ വനിതാ പ്രസിഡന്റും ബ്രിട്ടീഷ് എസോസിയേഷൻ ഫോർ അഡ്വാൻസ്മെന്റ് ഓഫ് സയൻസിന്റെ അദ്ധ്യക്ഷയാകുന്ന ആദ്യ വനിതയും കാതലിൻ ആണ്.
ആദ്യകാലം
1903ൽ അയർലാൻഡിലെ ന്യൂ ബ്രിഡ്ജിൽ ജനിച്ചു. കടുത്ത ദാരിദ്ര്യത്തിന്റെ നടുവിലായിരുന്നു ജീവിതം. കുട്ടിക്കാലം മുതലേ കാതലിൻ ശാസ്ത്രവിഷയങ്ങൾ ഇഷ്ടപ്പെട്ടു. പെൺകുട്ടികൾക്കായുള്ള സ്ക്കൂളിലായിരുന്നു വിദ്യാഭ്യാസം ആരംഭിച്ചതെങ്കിലും പിന്നീട് ശാസ്ത്രവും ഗണിതവും പഠിക്കാൻ അടുത്തുള്ള ഒരു ആൺപള്ളിക്കൂടത്തിലേക്ക് മാറി. കാരണം പെൺപള്ളിക്കൂടങ്ങളിൽ അക്കാലത്ത് ഗണിതവും സയൻസും പഠിപ്പിച്ചിരുന്നില്ല.
1922ൽ ബെഡ്ഫോർഡ് കോളേജിൽ നിന്ന് ഭൗതികശാസ്ത്രത്തിൽ ഒന്നാം റാങ്കോടെ ബിരുദം നേടി. 1924ൽ ബിരുദാനന്തര ബിരുദവും നേടി. 1927 ൽ ലണ്ടൻ യൂണിവേഴ്സിറ്റിയിൽ ഗവേഷണം ചെയ്യുന്നതിനിടെ അവിടത്തന്നെ ഗവേഷകനായിരുന്ന തോമസ് ലോൺസ്ഡെയിലിനെ വിവാഹം ചെയ്തു.
കരിയർ
1924ൽ ലണ്ടൻ യൂണിവേഴ്സിറ്റിയിൽ വില്യം .എച്ച്. ബ്രാഗിനോട് സഹകരിച്ചു പ്രവർത്തിക്കാൻ തുടങ്ങി.വിവാഹവും കുഞ്ഞുങ്ങളുടെ പരിപാലനവും മൂലം കുറെക്കാലം സജീവ ഗവേഷണത്തിൽ നിന്നും മാറി നിൽക്കേണ്ടി വന്ന കാതലിൻ 1934ൽ ബ്രാഗിനോടൊപ്പം വീണ്ടൂം ഗവേഷണമാരംഭിച്ചു.
സമാധാനവാദി
അക്രമരാഹിത്യത്തിനു വേണ്ടി നിലകൊണ്ടവരായിരുന്നു കാതലിൻ ലോൺസ്ഡെയിലും ഭർത്താവും. രണ്ടാം ലോകമഹായുദ്ധകാലത്ത് യുദ്ധാവശ്യങ്ങൾക്ക് ജോലി ചെയ്യാൻ വിസമ്മതിച്ചതിന് ജയിൽവാസം അനുഷ്ഠിക്കേണ്ടി വന്നിട്ടുണ്ട്.
അവലംബം
വർഗ്ഗം:സ്ത്രീ ശാസ്ത്രജ്ഞർ വർഗ്ഗം:ഭൗതികശാസ്ത്രജ്ഞർ വർഗ്ഗം:രസതന്ത്രജ്ഞർ വർഗ്ഗം:ക്രിസ്റ്റലോഗ്രാഫി വർഗ്ഗം:1903-ൽ ജനിച്ചവർ
ദി നെസ്റ്റ് ഓഫ് ദ ടർട്ടിൽഡോവ്
താരസ് തകചെങ്കോ സംവിധാനം ചെയ്ത് 2016-ൽ പുറത്തിറങ്ങിയ ഒരു ഉക്രേനിയൻ നാടക ചലച്ചിത്രമാണ് ദി നെസ്റ്റ് ഓഫ് ദ ടർട്ടിൽഡോവ് (ഉക്രേനിയൻ: Гніздо горлиці). മികച്ച വിദേശ ഭാഷാ ചിത്രത്തിനുള്ള അക്കാദമി അവാർഡിനുള്ള ഉക്രേനിയൻ സമർപ്പണമായി ഷോർട്ട്‌ലിസ്റ്റ് ചെയ്ത മൂന്ന് ചിത്രങ്ങളിൽ ഒന്നായിരുന്നു ഇത്. പക്ഷേ അത് തിരഞ്ഞെടുക്കപ്പെട്ടില്ല.
പുറംകണ്ണികൾ
വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ
മോങ്ങം
മലപ്പുറം ജില്ലയിലെ ഏറനാട് താലൂക്കിൽ മൊറയൂർ ഗ്രാമപഞ്ചായത്തിലാണ് മോങ്ങം സ്ഥിതി ചെയ്യുന്നത്.
പുറത്തേക്കുള്ള കണ്ണികൾ
വിഭാഗം:മലപ്പുറം ജില്ലയിലെ ഗ്രാമങ്ങൾ
വിഷാദം
ദുഃഖിതമായ മാനോനിലയും പ്രവർത്തനങ്ങളോടുള്ള വിമുഖതയും കലർന്ന ഒരു ഒരു മാനസികാവസ്ഥയാണ് വിഷാദം. ഇത് ഒരാളുടെ ചിന്തകൾ, പെരുമാറ്റം, പ്രചോദനം, വികാരങ്ങൾ, സ്വയം ക്ഷേമത്തിലിരിക്കുന്നതിനുള്ള ചോദന എന്നിവകളെയെല്ലാം മോശമായി ബാധിക്കുന്നു.സങ്കടം, ചിന്തയിലും ഏകാഗ്രതയിലുമുള്ള ബുദ്ധിമുട്ട്, അമിത വിശപ്പ് അല്ലെങ്കിൽ വിശപ്പുകുറവ്, ഉറക്കമില്ലായ്മ അല്ലങ്കിൽ അമിത ഉറക്കം എന്നിവയെല്ലാം ഇതിന്റെ ഭാഗമായി വരാം. വിഷാദം അനുഭവിക്കുന്ന ആളുകൾക്ക് പ്രതീക്ഷയില്ലായ്മ, അവഗണിക്കപ്പെടുന്നുവെന്ന തോന്നൽ, ചിലപ്പോഴൊക്കെ ആത്മഹത്യാ ചിന്തകൾ എന്നിവ അനുഭവപ്പെടാം. ഈ അവസ്ഥ ഹ്രസ്വകാലമോ ദീർഘകാലമോ ആകാം.
സൈബർ കുറ്റകൃത്യം
കമ്പ്യൂട്ടർ അല്ലെങ്കിൽ കമ്പ്യൂട്ടർ ശൃംഖലയുമായി ബന്ധപ്പെട്ട കുറ്റ കൃത്യമാണ് സൈബർ ക്രൈം അഥവാ സൈബർ കുറ്റകൃത്യം. പരമ്പരാഗത സ്വഭാവത്തിലുള്ള കുറ്റകൃത്യങ്ങളായ മോഷണം, വ്യാജരേഖ ചമയ്ക്കൽ, വഞ്ചന, അപകീർത്തിപ്പെടുത്തൽ തുടങ്ങിയവ കമ്പ്യൂട്ടറുമായോ, കമ്പ്യൂട്ടർ ശൃംഖലയുമായോ ബന്ധപ്പെടുത്തി നടക്കുമ്പോഴാണ് അവയെ ഇപ്രകാരം വിളിക്കുന്നത്. മൊബൈൽ, ക്യാമറ, തുടങ്ങിയുള്ള ഇലക്‌ട്രോണിക് ഉപകരണങ്ങളുമായി ബന്ധപ്പെട്ട കുറ്റ കൃത്യങ്ങളും ഇതിന്റെ പരിധിയിൽപെടുത്താറുണ്ട്. ഇത്തരം സംവിധാനങ്ങളിലൂടെ വ്യക്തിയുടെ സ്വകാര്യ അവകാശങ്ങളെ ഹനിക്കുന്ന കുറ്റ കൃത്യങ്ങളെ സൈബർട്രോട്സ് (cyber trots)എന്ന പേരിൽ അറിയപ്പെടുന്നു. ഇന്ത്യൻ ശിക്ഷാനിയമത്തിന് പകരം ഇൻഫർമേഷൻ ടെക്നോളജി നിയമത്തിലെ വകുപ്പുകൾ പ്രകാരമാണ് ഈ കുറ്റകൃത്യങ്ങളുമായി ബന്ധപ്പെട്ട നിയമനടപടികൾ സ്വീകരിക്കുന്നത്. പ്രധാനമായും രണ്ടുവിധത്തിൽ സൈബർകുറ്റകൃത്യങ്ങളെ തരംതിരിക്കാം ; കമ്പ്യൂട്ടർ ഒരു ലക്ഷ്യമായി കണ്ടുകൊണ്ടുള്ളതും കമ്പ്യൂട്ടറിന്റെ സഹായത്തോടെയുള്ളതും.
ഒരു കമ്പ്യൂട്ടറിലേക്കോ കമ്പ്യൂട്ടർ ശൃംഖലയിലേക്കോ വൈറസിനെ കടത്തിവിടുക, ഹാക്കിങ്ങ് നടത്തുക മുതലായവയെ ആണ് കമ്പ്യൂട്ടറിനെ ലക്ഷ്യമിട്ടുള്ള കുറ്റകൃത്യങ്ങൾ. ക്രെഡിറ്റ്കാർഡ് തട്ടിപ്പുകൾ, അശ്ലീലചിത്രങ്ങളുടെയും വീഡിയോകളുടെയും പ്രചരണം, സൈബർ തീവ്രവാദം, ഫിഷിംഗ് തുടങ്ങിയവയൊക്കെ കമ്പ്യൂട്ടറിന്റെ സഹായത്തോടെ നടത്തുന്ന കുറ്റകൃത്യങ്ങളിൽ പെടുന്നു. ഇൻഡ്യൻ സൈബർ ആക്ട് നിലവിൽ വന്നത് 2000 ൽ ആണ്. 2008ൽ ഇൻഡ്യൻ സൈബർ ആക്ട് ഭേദഗതി ചെയ്യപ്പെട്ടു.
സംവേദനക്ഷമത
ലഘുചിത്രം|എമ്മ ഹാമിൽട്ടന്റെ സെൻസിബിലിറ്റി. 1789-ലെ  ജോർജ്ജ് റോംനിയുടെ പെയിന്റിംഗ്. സംവേദനക്ഷമത എന്നത് മറ്റൊരാളുടെ വികാരങ്ങൾ പോലുള്ള ഒരു കാര്യത്തെക്കുറിച്ചുള്ള നിശിത ധാരണ അല്ലെങ്കിൽ പ്രതികരണത്തെ സൂചിപ്പിക്കുന്നു. ഈ ആശയം പതിനെട്ടാം നൂറ്റാണ്ടിൽ ബ്രിട്ടനിൽ ഉയർന്നുവന്നു. അറിവ് ശേഖരിക്കുന്നതിനുള്ള മാർഗമെന്ന നിലയിൽ ഇന്ദ്രിയ ധാരണയെക്കുറിച്ചുള്ള പഠനങ്ങളുമായി അടുത്ത ബന്ധമുണ്ടായിരുന്നു. ഇത് വികാരപരമായ ധാർമ്മിക തത്ത്വചിന്തയുമായി ബന്ധപ്പെട്ടിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:സാഹിത്യം വർഗ്ഗം:വികാരം
ദി മാൻ ഓഫ് സ്റ്റോൺ
പെട്രെ ഇസ്പയർസ്‌കു പ്രസിദ്ധീകരിച്ച ലെജൻഡെ സൌ ബസ്മെലെ റൊമാനിലോറിലെ ഒരു റൊമാനിയൻ യക്ഷിക്കഥയാണ് ദി മാൻ ഓഫ് സ്റ്റോൺ (Omul de piatră).
സംഗ്രഹം
ഒരു രാജാവിനും രാജ്ഞിക്കും കുട്ടികളില്ലായിരുന്നു. ഒരു കറുത്ത മനുഷ്യൻ അല്ലെങ്കിൽ അറബി രാജാവിന്റെ അടുക്കൽ വന്ന് രാജ്ഞിയെ ഗർഭിണിയാക്കാൻ ഒരു പായസം വാഗ്ദാനം ചെയ്തു. പാചകക്കാരി അത് തയ്യാറാക്കി അതിന്റെ ശക്തി അറിയാതെ രാജ്ഞിയുടെ അടുത്തേക്ക് വരുന്നതിനുമുമ്പ് കുറച്ച് രുചിച്ചു. പാചകക്കാരിയും രാജ്ഞിയും ഗർഭിണിയായി. ഓരോരുത്തർക്കും ഓരോ പുത്രൻ ജനിച്ചു.
അവർ ഒരു വൃദ്ധയുടെ കുടിലിൽ എത്തി. അവളുടെ മകൻ, വടക്കൻ കാറ്റ് അവരെ ഐസ് ആക്കിയേക്കാം എന്ന് അവരോട് പറയാൻ കഴിയാത്തതിനാൽ അവൾ അവരെ വൈൽഡ് വിൻഡിലേക്ക് അയച്ചു. അവർക്ക് അവിടെ താമസിക്കാൻ കഴിഞ്ഞില്ല, പക്ഷേ സ്പ്രിംഗ് വിൻഡിന്റെ വീട്ടിലേക്ക് പോയി. കാറ്റിന്റെ അമ്മ, ഉയരവും സുന്ദരിയും ആയ ഒരു സ്ത്രീ, തന്റെ മകൻ അവരെ കൊല്ലാൻ സാധ്യതയുള്ളതിനാൽ അവരെ ഒളിപ്പിച്ചു. കാറ്റ് വന്നപ്പോൾ, കിരാലീന രാജകുമാരിയിൽ എങ്ങനെ എത്തിച്ചേരുമെന്ന് അവന്റെ അമ്മ അവനോട് ചോദിച്ചു, പത്ത് വർഷമെടുക്കുമെന്ന് കാറ്റ് അവളോട് പറഞ്ഞു; ഒരു ഐന്ദ്രജാലികമായ തടി, ഒരു കറുത്ത കാടിനുള്ളിൽ, ഒരു നദിയുടെ തീരത്ത്, ആരെയും തൽക്ഷണം അവിടെ കൊണ്ടുപോകാൻ കഴിയും, എന്നാൽ അത് പറഞ്ഞാൽ അവന്റെ മുട്ടുകുത്തി കല്ലായി മാറും. അവിടെ എത്തിക്കഴിഞ്ഞാൽ, ആ വ്യക്തിക്ക് ഒരു സ്വർണ്ണ സ്തംഭം ഉണ്ടാക്കി അത് ഉപയോഗിച്ച് രാജകുമാരിയുടെ മുറിയിലേക്ക് കടക്കാം. പക്ഷേ അത് അറിയുന്നവൻ അവന്റെ അരക്കെട്ട് വരെ കല്ലായി മാറും. അത് വിജയിക്കുകയും രാജകുമാരി വിവാഹം കഴിക്കുകയും ചെയ്താൽ, നോർത്ത്‌വിൻഡിന്റെ അമ്മ വെറുപ്പോടെ അവൾക്ക് ചിലന്തിവലയുടെ വസ്ത്രം അയച്ചുകൊടുക്കും, പ്രാവുകളുടെ കണ്ണീരിൽ കഴുകിയില്ലെങ്കിൽ അവൾ കൊല്ലപ്പെടും. രാജകുമാരൻ അതിലൂടെ ഉറങ്ങി, പക്ഷേ പാചകക്കാരന്റെ മകൻ അത് കേട്ടു.